
PREFAŢĂ 


Pînă la sfîrşitul secolului al XIX-lea, laptele şi 
produsele lactate -au constituit circa 500/, din hrana 
zilnică a poporului român. 

Date privind primele încercări de prelucrare a 
laptelui în ţara noastră sînt puţine. În ultimii ani, 
ca urmare a unor cercetări arheologice, s-a desco- 
perit la sud-est de Sarmizegetusa tipul de aşezare 
„stîna dacică“, unde apar elemente privind prelu- 
crarea laptelui în acea perioadă. 

În cadrul lucrării sînt prezentate unele aspecte 
ale dezvoltării păstoritului în ţara noastră şi prelu- 
crarea laptelui sub formă de diferite produse lactate, 
dintre care brânzeturile ocupă locul cel mai impor- 
tant. Metodele de preparare a produselor lactate 
tradiționale, în mare majoritate autohtone, se cu- 
nosc din vechime și se mai practică în multe regiuni 
din țară. S-a insistat în special asupra modului de. 
obținere a unor brînzeturi mult apreciate de consu-. 
matori (brînza telemea, caşcavalul, brînza de bur- 
duf etc.). De asemenea, se descrie modul de prepa- 
rare a unor produse lactate acide care se obțin la 
stînă (lapte acru, lapte de putină, jintiță), precum 
şi obținerea smântînii și a untului în gospodării. 


Cartea aduce o modestă contribuție la cunoașterea 
unor aspecte legate de o veche îndeletnicire tradi- 
țională, aceea de prelucrare a laptelui în diferite 
produse lactate autohtone, prin care locuitorii ţării 
noastre au fost şi sînt renumiţi. 


1. LAPTELE ÎN ANTICHITATE 


Cele mai vechi informaţii despre producţia și pre- 
lucrarea laptelui se referă la laptele de vacă. Ele 
ar proveni de la sumerieni, un popor indogermanic, 
care prin anii 5000—4000 î.e.n. s-au stabilit în Me- 
sopotamia, venind din podișul Iranului. 

Săpăturile arheologice au scos la iveală, pe zidu- 
rile templului zeiţei Nin-hor-sag (protectoarea tur- 
melor), desene care reprezintă scene de mulgere şi 
de prelucrare a laptelui. Vacile apar de statură mij- 
locie cu coarne scurte. Mulgerea se făcea prin par- 
tea dinapoi, ca la oi, în timp ce viţelul era legat în 
față și avea o botniţă. Vasul de muls pare confecţio- 
nat din pămînt ars, avînd forma unei sticle. Desenul 
mai cuprinde patru personaje mînuind diferite vase ; 
una toarnă laptele muls cu ajutorul unei pîlnii în- 
tr-un vas mai mare, pe care-l ţine o a doua per- 
soană ; celelalte două persoane sînt ocupate pe lîngă 
un alt vas mare, asemănător unei oale de lut, în 
care se presupune că se păstra untul, bătut într-o 
putină de lemn. 

Prelucrarea laptelui mai este semnalată în pe- 
rioada 500—100 î.e.n. şi la Sciţi, Traci, Germani şi 
Tătari care prelucrau- şi laptele de iapă, obţinînd 
prin fermentarea lui o băutură acidulată, cunoscută 
sub numele de Cumiîs. 


La popoarele semite, vaca era folosită doar ca 
animal de. muncă, laptele fiind obţinut de la oi şi 
capre. 

Prelucrarea laptelui, în special în unt, este ates- 
tată şi în literatura veche indiană. De exemplu, in- 
dienii apreciau calitatea unei vaci după cantitatea 
de unt pe care o puteau obține din laptele pe care-l 
dădea. De altfel, untul era folosit de indieni ca ali- 
ment, spre deosebire de greci şi romani, care-l utili- 
zau numai ca unguent. 

Se pare că procesul de domesticire a bovinelor a 
început în Egipt și mai tîrziu în Asia; mulsul va- 
cilor apare ulterior. Mulsul se efectua din lateral, 
după un” masaj prealabil al ugerului. În timpul 
mulsului picioarele din spate ale animalului erau 
legate, iar viţelul se găsea în dreptul trenului ante- 
rior. Vasul de muls apare ca o amforă mică, ovoi- 
dală, la gură avînd un fel de pilnie în care se pu- 
neau diferite buruieni. 

Vechii egipteni cunoşteau nu numai untul, din 
care's-au găsit resturi într-un mormînt, dar și smîn- 
tîna, după cum reiese dintr-o inscripţie care speci- 
fica printre alimentele necesare faraonului în călă- 
torii“... 60 măsuri cu lapte și 90 măsuri cu smîn- 
tînă...“ 

Documentele atestă, de asemenea, că vechile po- 
poare israelite posedau turme mari de vaci, oi, ca- 
pre şi consumau laptele şi derivatele lui, obţinînd 
şi brînzeturi. Astfel, se ştie că regele David (1009 
î.e.n.) primea ca tribut, pe lîngă alte alimente lapte 
acru şi brînză din lapte de oaie sau de vacă. 

Laptele şi brinzeturile constituiau produse im- 
portante în alimentaţie şi la vechii greci și la ro- 
mani. La Roma şi Atena, existau pieţe speciale pen- 
tru vînzarea produselor lactate. Laptele de vacă 

era mai puţin utilizat. În Grecia se consumau, în 
principal, lapte și brînzeturi de capră, iar în Italia 
se prelucra numai laptele de oaie. 

Într-un pasaj din Odiseea se vorbeşte despre mul- 
sul oilor. Mielul stătea lîngă oaie, care era mulsă 
numai pe jumătate, restul de lapte ‘constituind 
hrana animalului tînăr. Laptele muls se împărțea 
în două : o parte se închega și prin scurgerea zeru- 
lui se obținea brînza, iar cealaltă se consuma ca 
atare, îndeosebi la masa de seară. 

Despre închegarea laptelui pomeneşte şi Aristotel 
(sec. IV î.e.n.). Coagularea se realiza atît cu ajutorul 
unor“ sucuri de plante, care conţineau desigur fer- 
menţi — enzime, cît şi cu cheag. 

În vechea Romă, la casele mari, pe lîngă bucătă- 
rie exista o încăpere pentru prepararea brînzeturi- 
lor, care erau păstrate la răcoare, în beciuri speciale. 
Se cunoştea şi brinza opărită. Pentru obţinerea 
acestui produs, cașul se topea în apă fiartă, era apoi 
pus în forme și după aceea sărat. Forma, brînzetu- 
rilor era foarte variată : de la cea de cărămidă la 
cea cilndrică. Alte brînzeturi erau presate în forme 
de. lemn cu. diferite modele, ce amintesc păpușile 
de caș de la noi. De asemenea, existau și sortimente 
de brînză afumată. 

Grecii şi romanii nu foloseau untul ca aliment, 
avînd la dispoziţie pentru gătit uleiul de măsline. 
În schimb, sciţii și tracii apreciau untul, afirmaţie 
bazată pe documente ce amintesc de folosirea lui la 
nunta regelui trac Kotys. 

Viaţa tracilor a lăsat, din păcate, prea puţine 
urme vizibile, deoarece agricultura și păstoritul, 
ocupațiile lor principale, îi făceau să trăiască răspîn- 
diţi. În vremurile grele cetăţile de apărare erau 

Munţii Carpaţi, unde populaţia se retrăgea vremel- 
nic în adăposturi păstorești. 

La noi, vetrele vechilor aşezări daco-getice, scoase 
la iveală prin munca răbdătoare a arheologilor, a 
altor câtegorii de cercetători şi a istoricilor, permit 
reconstituirea tabloului dezvoltării social-economice 
a acestui popor. 

'Traiul unui popor se cunoaște bine cercetîndu-i 
așezările, casele și uneltele. Așezările dacice desco- 
perite sînt foarte numeroase, reprezentînd în majo- 
ritate fortificaţii. Desigur că urmele, în Munţii Orăș- 
tiei, ar fi putut fi mai numeroase, dar după victorie, 
împăratul Traian a dispus distrugerea acestui an- 
samblu fortificat. 

Cercetările din ultimii ani, la sud-est de Sarmi- 
zegetusa dacică, au scos la lumină şi tipul de aşe- 
zare „stîna dacică“, construcţie păstorească din 
lemn, cu un inventar specific, constînd în special 
din ceramică. Dacii le locuiau numai în timpul verii, 
căci toamna ei coborau cu turmele la cîmpie, în 
aşezări mai mari. Ca adăpost pentru turme slujeau 
desigur și peșterile naturale, fapt care explică ur- 
mele descoperite, ca, de exemplu, în peştera Hoţilor 
de lîngă Băile Herculane. 

Stinele de la Rudele şi Meleia sînt construcţii din 
lemn cu acoperiș de șindrilă sau paie, așezate pe 
temelii de piatră de stîncă. Forma lor este, în ma- 
joritatea cazurilor, ovală, diametrul mare variind 
între 6—16 m. Construcţia are, de obicei, un cerdac 
de jur împrejur şi două încăperi : prima ovală, iar 
cea interioară absidală sau patrulateră. La construi- 
rea lor nu s-a utilizat lutul ; faptul că ele apar izo- 
late în mijlocul unor pășuni bogate, folosite și astăzi 
de ciobani, justifică ipoteza că reprezintă într-ade- 

văr stîni şi celare ale păcurarilor daci, pentru care 
creșterea vitelor constituia o ocupaţie de căpetenie. 

În complexul inventarului așezărilor geto-dacice 
nu predomină nici fierul, nici bronzul şi nici argin- 
tul, ci obiectele de lut ars, ceramica. Vasele de lut, 
lucrate cu mîna sau la roată, erau folosite atit pen- 
tru cult cît şi pentru păstrarea proviziilor (chiupuri, 
ulcioare, străchini etc.), De exemplu, un vas des 
întîlnit, destul de mare și de culoare roşie, este ca 
un chiup fără fund cu gîtul înconjurat de un „gu- 
ler“. Acest vas era pus întru-un altul, probabil de 
lemn, cu gulerul sprijinit de gura acestuia. În vasul 
de lemn se stringea caşul, iar zerul se scurgea 
printr-o pînză ce ţinea loc de fund. 

Desigur că se pot da încă multe exemple care să 
ateste importanţa pe care laptele şi produsele deri- 
vate au avut-o pentru alimentaţia omului de-a lun- 
gul timpului. 

Tradiția preparării de produse lactate a stat ini- 
țial la baza înființării unor unităţi de prelucrare 
meșteșugărească, iar astăzi există o industrie a lap- 
telui modernă, cu o producţie diversificată, dezvol- 
tată in toate regiunile ţării. 


2. DEZVOLTAREA PĂSTORITULUI 
ÎN ȚARA NOASTRĂ 


PĂSTORITUL, OCUPAȚIE TRADIȚIONALĂ 
A POPORULUI ROMÂN 


În antichitate și evul mediu, creşterea vitelor şi 
păstoritul erau cel puţin tot atît de importante ca 
agricultura și mult mai mult decît alte ocupaţii, ca 
exploatarea și prelucrarea lemnului, a metalului, olă- 
ritului, vînatul și pescuitul. 

Păstoritul a continuat să fie una din ocupațiile 
importante, o îndeletnicire foarte răspîndită deoa- 
rece îi oferea omului lapte, brînză, carne și piei. 

Graiul nostru legat de păstorit este de origine la- 
tină pe de o parte, iar pe de alta autohtonă, anteri- 
oară cuceririi romane. 

Multe cuvinte, termeni pastorali cu caracter ge- 
neral, privind organizarea și uneltele folosite, ca şi 
produsele din lapte sînt de origine autohtonă (ţarc, 
strungă, baci, căciulă, mărcat, străgheată, brînză, 
zer, zară, urdă etc.), dovadă că păstoritul fusese o 
ocupaţie predominantă și la traco-daci. 

Prelucrarea laptelui şi produsele din lapte sînt o 
străveche specialitate a gospodarilor români, cu re- 
putaţie cunoscută încă din evul mediu. Importanţa 
îndeletniciri păstorilor privind transformarea lap- 

telui în brînză se oglindește în multe zicale popu- 
lare, cum sînt: 

— „brinza bună se face la stînă“ (fiecare cu ros- 
tul lui) ; 

— „frate, nefrate, brînza-i pe bani“ (socoteală 
dreaptă) ; 

— „zgîrie-brînză“ (zgircit) ; 

— „i-a picat brînza-n poală“ (a dat norocul 
peste el) ; = 

— „brînză bună în burduf de cîine“ (om deștept 
dar fără caracter) ; 

— „a nu fi de nici o brînză“ (a nu fi bun de 
nimic) ; F 

— „a te băga în brînză cu cineva“ (în cîrdăşie cu 
cineva) ; 

— „cînd e brînză nu-i bărbîn 
ai alta) ; 

— „cine s-a ars cu ciorba suflă şi-n iaurt“ (cel 
păţit e întotdeauna cu frica în sîn) ; 

„a turna iaurt peste smîntînă“ (gospodină ne- 
pricepută) ; 

Despre creșterea vitelor şi păstorit s-a scris mult, 
cercetîndu-se modul de viaţă și activitatea păsto- 
rilor — oieri, în cadrul diferitelor tipuri de păstorit : 

— păstoritul sedentar (agricol-local), cînd oierul 
își crește cele cîteva animale în jurul casei sau în 
limita hotarului comunei ; 

— păstoritul pendulator, cu stîni pe munţii apro- 
piaţi ai comunei sau arendaţi pentru o vară, unde 
turmele mai mari de oi sînt păzite de ciobani ; 

— transhumanța, cînd creșterea turmelor de oi 
se face vara în regiuni de munte cu pășuni alpine 


ă“ (cînd ai una, nu 

şi iarna se coboară la şes, unde clima este mai 
blîndă ; 

— păstoritul nomad, cînd crescătorii de oi se de- 
plasează cu turmele continuu, nerevenind la o anu- 
mită vatră. 7 

Datorită condițiilor climaterice, dar şi celor isto- 
rice şi social-economice, la noi păstoritul s-a dez- 
voltat diferit de la regiune la regiune. 

De exemplu, locuitorii din Țara Bîrsei, crescători 
de turme de oi din cele mai vechi timpuri, au fost 
pășunat în alte regiuni. Lipsa zonelor de finețe ne- 
nevoiţi din secolul al XVIII-lea să caute locuri de 
cesare păstoritului, cauzată de trecerea terenurilor 
muntoase în stăpînirea unor instituţii feudale, spori- 
rea taxelor pentru vite, dar mai ales înmulţirea nu- 
mărului de capete, determină pe aceşti oieri să 
înlocuiască păstoritul de pendulare, dublă din pro- 
priile terenuri de pășunat, cu păstoritul transhumant 
peste Carpaţi. 

Transhumanța a fost practicată sub două forme : 

— transhumanța redusă, cînd iernatul se făcea 
într-o zonă de cîmpie apropiată ; 

— transhumanţa amplă, cînd turmele petreceau 
iarna în alte ţinuturi, mai îndepărtate. 

Deplasarea turmelor din vatra satului pînă la l9- 
cul de pășunat durează între una și patru săptăini 
în funcţie de distanţa pe care trebuie să o parcurgă. 

Brănenii foloseau de obicei versantul sudic al Bu- 
cegilor, cînd iernile erau mai domoale. Alţi oieri 
însă au fost nevoiţi să se folosească de posibilităţile 
de iernat din alte ţinuturi, ducînd oile pînă în băl- 
țile Ialomiţei şi Brăilei, 

Vestita „Baladă a Mioriţei“, poate cea mai fru- 
moasă din folclorul nostru, cuprinde elemente legate 

de păstorit, de viaţa ciobanilor şi de oile ce le erau 
atît de dragi : 

„Pe-un picior de plai, 

Pe-o gură de rai, 

lată vin în cale, 

Se cobor la vale, 

Trei turme de miei, 

Cu trei ciobănei...% 

An de an, pe drumurile transhumanţei treceau 
turme mari -de oi. Aceste „drumuri ale păstorilor“ 
străbăteau văile munţilor şi ajungeau departe, pînă 
la Dunăre și Marea Neagră. De exemplu, legat de 
păstorit este şi Vadul Oii cu trecerea pe la Hirşova 
și multe altele. 

Unii oieri transilvăneni s-au mutat cu totul peste 
munţi, ocupîndu-se de creşterea oilor sau devenind 
negustori, meseriași, şi se numeau mocani. Mocanii 
care practică oieritul sînt numiţi ciobani sau, arde- 
leneşte, păcurari (de la pecora = oaie în limba 
latină). 

Viaţa păstorilor şi activitatea lor se desfășurau 
după un adevărat ritual moştenit din străbuni. In- 
teresante sînt sărbătorile care redau momente din 
viața satului, legate de plecarea oilor la munte. 
Unele sărbători, denumite „nedee“, din sezonul de 
primăvară, sînt înţărcatul mieilor de la Simon, sîm- 
bra din Istriţa de jos etc. 

Sîmbra oilor de la Oaș începe cu o chemare ros- 
tită de unul din cei mai buni păstori, urmînd o în- 
trecere la mulsul oilor şi la măsurarea laptelui, to- 
tul încheindu-se cu un ospăț. 

La stîna din Hirsești se obișnuia în primăvară să 
se facă întreceri din preparate ciobăneşti combinate 
şi cu concursuri distractive : cine face cașul cel mai 

bun, cine face mămăliga mai repede sau cine cîştigă 
întrecerea la cursa pe măgari. 

Ciobani se formează prin ucenicie. Sînt familii 
care se ocupă cu ciobănitul din 'tată în fiu, astfel 
încît copiii se deprind de mici cu felul în care tre- 
buie îngrijite oile. 

Anul păstoresc începe de obicei în primăvară, la 
sfîrşitul lunii aprilie. Activitatea în timpul anului 
păstoresc se desfășoară pe perioade, fiecare avînd 
caracteristicile sale : 

— primăvăratul oilor se „face în afară de sat, în 
văile unde s-a costit fînul ; 

— văratul oilor în păşunile montane închiriate 
pe sezon, de obicei între 1 iunie și 15 septembrie ; 

— tomnatul oilor începe la sfîrşitul lui august 
sau chiar în septembrie, cînd vremea se răceşte și 
turmele coboară de la munte spre sat ; 

— iernatul oilor se face, de obicei, pe locurile 
unde s-a strîns fînul peste vară, oile păscînd pînă 
la cădera zăpezii, apoi li se dă fîn (gospodarii cu oi 
puţine le iernează acasă, în grajd). 

În Maramureş se: tocmeau păcurarii să păzească 
turmele (boteie) de oi timp de un an de zile. Un 
boteiu avea 80—160 oi, iar treaba o făcea un păcu- 
rar, care îşi tocmea ca ajutor un băiat de 13—14 ani. 

În alte părţi. ciobanii erau tocmiţi numai pînă la 
sfîrșitul lunii octombrie, iar după această dată li se 
mai plătea în plus dacă îngrijeau de oi pînă ce da 
zăpada. 

Îngrijirea oilor,:mulsul și prelucrarea laptelui că- 
deau în grija unui cioban mai bătrîn, mai priceput, 
baciul, care organiza activitatea punînd bazele stînii. 

La noi s-a născut un „păstorit de asociaţie“ al 
mai multor proprietari de oi care aveau aceleași in- 
terese şi aceleași griji. 

Organizaţia păstorească era stîna, care putea fi 
constituită pe diferite principii de asociere. În Ma- 
ramureș prima organizaţie păstorească a fost, de 
exemplu, stîna pe cumpene, în care beneficiul mun- 
cii colective se împărțea echitabil, fiecare primind 
partea proporţional cu investițiile făcute (oi, vase de 
stînă), dar şi după munca şi vrednicia de care a dat 
dovadă. 

Stîna se constituie din unirea mai multor „lăptă- 
rii“, formîndu-se, de obicei, la sfîrşitul primăverii 
fiecărui an, după „ruptul sterpelort, sărbătoare păs- 
torească legată și ea de multe datini. Atunci se fă- 
cea și „cărîmbitul“ laptelui. În ajun, seara, oile se 
mulgeau bine astfel încît să nu mai rămînă lapte în 
uger ; ca să nu existe nici o bănuială de înșelăciune 
fiecare proprietar mulgea oile altuia. Dimineaţa oile 
erau duse la pășune pe locurile cu iarba cea mai 
bună și la amiază erau mulse iar. 

Mulsul 'se făcea cît mai complet posibil şi laptele 
de la toate oile unui proprietar se vărsa în budacă 
(un -vas mare de lemn) și se măsura cu carîmbul. 
Acesta este un băț gros de 3 cm şi lung de 40— 
50 cm cioplit frumos. Carîmbul se introduce per- 
pendicular în lapte, iar la locul care reprezintă înă! 
țimea laptelui în budacă se făcea o anumită crestă- 
tură. 

Carimbul era încredinţat baciului care avea grijă 
de el .pentru a putea face la sfîrşit împărțirea 
brânzei. 

După crestătura de pe carîmb, care reprezenta 
cantitatea de lapte dată la o mulsoare de către oile 
unui proprietar, se calcula în „cumpene“ cantitatea 
de brînză şi de urdă ce i se cuvenea fiecăruia, prin 
cumpănit cu ajutorul carîmbului, budacei, apei și 
cumpenei. 

Cumpăna era formată din două braţe egale, fi- 
xată la mijloc printr-o limbă cu un cui, sub care 
se trecea o funie pentru a o atîrna de grindă. 

Pentru cumpănitul cașului, la un braţ al cumpe- 
nei se atîrnă budaca goală, iar la celălalt o căldare 
şi se echilibrează. Budaca se dă jos, se umple cu 
apă pînă la înălțimea crestăturii de pe carîmb și 
apoi se suspendă din nou pe cumpănă. Se echili- 
brează din nou punînd în căldare caș, care cores- 
punde greutăţii apei din budacă, ceea ce reprezintă 
o cumpănă. 

Cumpănitul cașului și urdei se face toată vara. 
Dacă rezultă mai multă brînză, surplusul se împarte, 
iar dacă este mai puţină se mai ţin oile cîteva zile 
în plus ca toţi să-și poată primi cumpenele de caș 


ce li se cuvin. 
` 


STINA, LOC DE PRELUCRARE A LAPTELUI 


Stîna este construcția pastorală cea mai repre- 
zentativă, constituind nu numai un adăpost, dar și 
atelierul de prelucrare a laptelui. Ea constituie o 
aşezare sezonieră. 

Majoritatea stînelor se află în zona de munte şi 
sub munte, unde există păşuni bogate. Cele din zona 
de şes sînt amplasate în afara satului. 

Stîna din zona de munte. Stînile de munte se 
construiesc în imediata apropiere a pășunilor, de 
obicei la limita coniferelor şi începerea golului 
montan. n r 

Aşezarea stînei este condiționată de anumiți 
factori : se orientează cu fața spre miază-zi, ca să 
fie soare cît mai mult şi cu spatele în direcția în 
care bate vîntul ; se caută să fie adăpostită din trei 

părţi de pădure sau ridicături naturale. Locul tre- 
buie să fie pietros și înclinat pentru ca apa ploilor 
să se scurgă ușor. Sursa de apă necesară animalelor, 
personalului și preparării produselor trebuie să fie 
cît mai aproape, pe panta cu faţa spre deal. 

Stîna este construită îngrijit, cu pereţii, din bîrne 
necojite sau cojite, nefasonate, îmbinate la capăt 
prin îmbucare. Acoperișul, în două pante, este din 
bile de brad, acoperite cu șindrilă (șiță), scîndură 
sau scoarță de brad. În partea de sud acoperişul se 
prelungește cu cca 50—60 cm formînd o streaşină, 
care servește la adăpostirea diferitelor unelte de 
muls și de preparat brinza. Pardoseala este din pă- 
mînt bătut. 

Stîna propriu-zisă are de obicei două încăperi, 
celarul și fierbătoarea : 

Celarul este orientat spre nord şi în el se află 
polițe pentru caș și burdufurile de brînză ; aici se 
prepară brînza din caș și se depozitează produsul 
finit; 

Fierbătoarea, orientată spre sud, este de dimen- 
siuni mai mari decît celarul şi are funcțiuni mul- 
tiple : dormitor, bucătărie și spaţiu pentru fierberea 
şi prelucrarea -laptelui în caş. 

Paturile, de fapt laviţe (priciuri), sînt așezate 
de-a lungul pereţilor, construite din.bile, acoperite 
cu crengi de brad, cu toale (pături) şi cojoace. O 
masă de dimensiuni reduse, fixată în pămînt, şi cî- 
teva buturugi de lemn completează mobilierul. 

În mijlocul încăperii se află vatra, unde se face 
focul. Deasupra atirnă unul sau două cazane din 
în care se încălzeşte laptele şi se fierbe mămă- 
liga. Stîna nu are coş de fum. Focul se face deschis, 
iar fumul iese prin acoperișul de șiță. Cînd timpul 
este frumos fumul se ridică direct spre acoperiş ; 

cînd afară plouă şi este vînt, fumul se răspîndește 
în întreaga încăpere, devenind supărător. 

Deasupra priciurilor sînt fixate poliţe, pe care se 
țin blidele (farfurii adînci) sau castroanele din pă- 
mînt ars și lingurile de lemn, singura veselă cu care 
se servește masa. Tot pe poliţe se mai păstrează va- 
sele mici de muls, puţihele haine de schimb si unele 
unelte mărunte de lucru. 

În fierbătoare și celar se mai pot afla cîteva ciu- 
bere, putini, bătătorul de unt, răzușul şi alte unelte 
folosite la prepararea brînzeturilor. 

Anexele stînii, unde se odihnesc oile noaptea sau 
între orele de pășunat (tîrla), unde așteaptă să treacă 
la muls (strunga) și locul unde se mulg (comarnicul) 
sînt fie lipite de stînă, fie la o mică distanţă de 
aceasta. 

Tîrla constă dintr-un teren îngrădit cu trunchiuri 
de brazi mai subţiri (bile sau nuiele). 

Strunga este un alt spaţiu îngrădit cu suprafaţă 
mai mică decît tîrla și cu un gard mai uşor, unde 
sînt închise provizoriu oile înainte de mulgere. 

Tîrla şi strunga nu sînt acoperite, astfel încât oile 
se odihnesc sub cerul liber. 

Din strungă se formează trei-patru culoare, limi- 
tate de bușteni, prin care oile trec pe rînd în co- 
marnic pentru a fi mulse. 

Comarnicul este 'un. șopron fără pereţi, acoperit 
cu şindrilă și podit cu scîndură. La capătul fiecărui 
culoar ce leagă strunga de comarnic, stă cîte un cio- 
ban mulgător, aşezat pe un trunchi de copac drept 
scaun. Oaia vine prin culoar, trece de mulgător care 
o prinde și o aduce spre el cu partea posterioară 
pentru a o putea mulge. Mulgerea oilor s-a făcut și 
se face și astăzi prin partea dinapoi, metodă neigie- 
nică de mulgere, 

Există şi stîne cu trei încăperi, la care comarnicul 
este aşezat între celar și fierbătoare. 

Asemenea stîne din regiunea de munte, păstrate 
aşa cum erau dintotdeauna, se pot vedea la „Muzeul 
Arta lemnului“ din Cîmpulung Moldovenesc, De ase- 
menea, „Muzeul orăşenesc“ din Gheorghieni găzdu- 
iește o stînă transferată din masivul Suhard, care 
prezintă un dosebit interes. 

Stînile erau părăsite toamna, cînd se încheia se- 
zonul de pășunat, nu înainte de a le asigura contra 
intemperiilor (repararea acoperișului, înfundarea 
spaţiilor dintre bușteni cu mușchi, baterea ușilor în 
cuie etc.). De obicei, turma de oi se deplasa vara la 
aceeaşi pășune, deci ciobanii aveau tot interesul să 
păstreze în stare cît mai bună construcţiile de la 
stînă. Cînd reveneau, reparau unele stricăciuni ivite 
peste iarnă şi completau lipsurile din peradige tîr- 
lei sau comarnicului. 

Uneltele de prelucrare a laptelui și de preparare 
a brînzei erau transportate la stînă în fiecare an, 
odată cu turma, iar toamna, cînd coborau oile, erau 
evacuate ; rămîneau la stînă cîteva ciubere, doniţe 
sau putini, care nu erau necesare pe drum. 

Trebuie amintit că, dacă pentru urcarea turmei 
din sat la stînă erau necesare una pînă la patru săp- 
tămîni, la coborîre se consumă cam același. timp, 
perioadă în care oile erau mulse și se preparau pro- 
dusele, de obicei caș. 

Activitatea la stînă începe cînd se luminează și 
se face primul muls. Un cioban priceput mulge cam 
100 de oi pe oră. Oile nu sînt scoase la pășune decît 
după ce răsare soarele şi se evaporează roua, evi- 
tîndu-se astfel indigestiile la animale. 

Pe la orele 11, oile se mulg de amiază. Cînd lap- 
tele se împuţinează oile se mulg ‘numai de două ori 
pe zi, dimineaţa şi seara. Seara, mulsul se face îna- 
inte de orele 19, pentru ca oile să mai poată fi 
scoase la pășune înainte de culcare (cina oilor). 

Baciul rămîne tot timpul la stînă și prelucrează 
laptele după fiecare mulsoare. 

Stâna din zona de şes. Această stînă se deosebește 
mult de stîna de munte. Fiind amplasată în afara 
satului, dar în apropierea unei localități, apar mo- 
dificări mari în construcţie şi în modul de viaţă. 

Clădirea stînii este mai mică, cuprinzînd numai 
fierbătoarea, ca loc de preparare a produselor lac- 
tate şi un mic adăpost pentru ciobani. Nu are ne- 
voie de depozit, deoarece produsele se pot livra la 
intervale scurte. Construcţia poate fi cu pereţi din 
scîndură sau din stuf (în zonele de baltă). 

Cînd condiţiile terenului permit se construiește și 
un beci săpat în pămînt, pentru depozitarea tempo- 
rară a produselor (3—7 zile). 

Neexistînd pericolul atacului animalelor sălbatice, 
oile se odihnesc fie la păşune,. neîngrădite, fie sînt 
transportate seara la saivanele din satul aflat în 
apropiere, 


3. ORIGINEA ȘI ARIA DE 'RĂSPINDIRE 
A BRINZETURILOR TRADIȚIONALE 


Începuturile preparării brînzeturilor în ţara noas- 
tră trebuie să fie destul de vechi, ţinînd seama că 
strămoşii noștri traci și geto-daci aveau ca îndelet- 
nicire principală creşterea vitelor şi în special a 
oilor. Prepararea brînzei frămîntate datează cel pu- 
țin de la începutul erei noastre. Date precise nu 
există, dar se presupune că dacii, fiind crescători 
de oi, știau să prepare din laptele acestora cașul, pe 
care îl consumau o parte vara, iar altă parte era 
transformată în brînză pentru consumul de iarnă. 
Pentru conservare, cașul dospit era mărunţit și 
amestecat cu sare. Ambalajele brînzei frămîntate au 
fost vasele de lut ars (oale şi urne), pieile de oaie 
și putinele de lemn. În orice caz în perioada la care 
ne referim existau olăritul după cum existau unel- 
tele de bronz și fier pentru prelucrarea lemnului şi 
pregătirea pieilor. Sarea necesară conservării brîn- 
zei se găsea ca și azi în toate provinciile (în Transil- 
vania în jurul Sibiului, în Muntenia la Slănic Pra- 
hova, iar în Moldova în nord la Cacica și în sud la 
Tîrgu Ocna). 

În Imperiul roman, în perioada sa de înflorire, 
s-au dezvoltat puternic meșteșugurile, iar în pri- 
vința alimentaţiei se consemnează şi prepararea 
unei briînze cu pastă opărită. 

Cele mai vechi datini privind o brînză asemănă- 
toare cașcavalului provin de la scriitorul roman 
Columella din anul 68 e.n. El descrie fabricarea 
acestei brînze „quem decimus manum pressum“ 
adică frămîntată, care se frămîntă. Columella sus- 
ține că prepararea brînzei „manum pressum“ era 
bine cunoscută de toți şi că s-a răspîndit în întregul 
imperiu odată cu dezvoltarea comerțului. 

Cașcavalul a fost- introdus la noi de coloniștii 
romani secolul III sau IV. Tehnica preparării aces- 
tui produs este asemănătoare cu a brînzei Cacioca- 
vallo, care se mai practică şi astăzi în Italia. De 
altfel și denumirea italiană este asemănătoare cu cea 
română, ceea ce demonstrează destul de cert origi- 
nea acestui sortiment de brînză. 

Se apreciază că la început s-a preparat caşcavalul 
de format mic, simplu sau afumat, aşa cum se mai 
face și astăzi în zona Cîmpulung Muscel — Rucăr 
şi în Vrancea, precum și păpuşile de caș. Mai tîrziu, 
această tehnologie s-a extins, obținîndu-se caşcava- 
lul cu pastă moale (Penteleu) şi tare (Dobrogea). 

Producţia de caşcaval s-a dezvoltat începînd cu 
secolele XIV şi XV, cînd. multe fami de români 
(macedoneni) au fugit de ocupaţia turcească din su- 
dul Dunării, aducînd cu ei numeroase turme de oi 
şi un proces de fabricare a cașcavalului mai perfec- 
ţionat. 

Cea mai veche definiţie a cașcavalului o avem 
de la Laurian şi C. Massimu în dicţionarul limbii 
române din 1871, care descriu astfel  caşcavalul 
„Brendea. — Caseus friatus — alimentu trassu d'in 
lapte închegatu şi stors de seru ca şi casiulu, cu 
aceasta diferenția înse co casiulu este una .brendea 
bene fermentata şi redusa la certe forme determi- 
nate şi bene condensati așia încîtu ca să măncamu 

Qin ea, cautu se taiamu cu cuțitu, pe cîndu brendea 
propriu dissa nefiindu redusa prin fermentare şi 
condensata in forme determinate se poate uşor 
sferma cu mîna“. 

Torgulescu, în dicționarul geografic statistic al ju- 
deţului Buzău din anul 1892, dă următoarele amă- 
nunte despre cașcavalul Penteleu „Cel mai renumit 
baciu al Buzăului a fost Petre Baciu, mort 1865, în 
vârstă de 103 ani. El a fost adus de Episcopul Che- 
sarie pentru oile Episcopiei, care păscînd Penteleul, 
a făcut renumele. acestei producțiuni ; ba ceîi mai 
mult Petre Baciu şi în câmp scia să scoată cașca- 
val, mai ca și cel de Penteleu. Fii sei au continuat 
arta părintelui lor...“ 

Brînza telemea trebuie să aibă tot o origine în- 
depărtată, la, început fiind un caș felii păstrat în 
saramură, așa cum se prepară și astăzi pe versan- 
tul sudic al Carpaţiilor meridionali. Se pare că teh- 
nologia îmbunătăţită a fost introdusă în vremea in- 
fluenţei otomane (sec. al XIV-lea), știut fiind că 
turcii se aprovizionau cu produse lagtate de la noi. 
Se presupune că întilnind această brînză în părţile 
Caldeene (teritorii ocupate în sec. al XIII-lea), ne-au 
cerut să o preparăm pentru ei. 

Denumirea de telemea (brînză felie albă, în limba 
turcă), sau de brînză de Brăila pledează pentru 
această teză, ştiind că Brăila era în acel secol (XIV) 
primul port prin care se făcea comerţul pe cale ma- 
ritimă între Orient și Țara Românească. 

Din păcate, menţiunile scrise care atestă vechi- 
mea brînzeturilor autohtone sînt foarte rare. 

În secolul al XII-lea, Teodor Prodrom, un poet 
bizantin, menţionează în poemele sale „brînza ro- 
mânească“, 

Brînza de burduf şi cașcavalul sînt amintite încă 
din anul 1374, cînd Vladislav Voevod donează „din 
casa domniei mele călugărilor de la Mînăstirea Vo- 
dița cîte... 12 burdufi de brînză şi 12 caşcavale“i. 

Datele documentare indică în anul 1412 plata vă- 
mii pentru toate produsele ce treceau în Ţara Româ- 
nească la Braşov, prin Bran. Astfel „Pentru 1 bur- 
duf de brînză se plătea 1 ducat...“ 

În 1644, Gh. Haşdeu, împuternicit al Principe- 
lui la Constantinopol, îi scrie stăpînului său aceste 
rînduri „Vizirul foarte des aminteşte cașcavalul bun 
de toamnă şi brînza bună de durduf (burduf) făcute 
în secuime“. Cașcavalul amintit trebuie să fi fost 
Penteleul. 

În afară de sortimentele autohtone — tradiţionale, 
obţinute din lapte de oaie, în Transilvania s-au mai 
preparat cîteva feluri de brînzeturi cu pastă moale, 
din aceeași materie primă, folosind tehnologia apu- 
seană. A 

La Academia Agricolă din Cluj's-a fabricat, în ju- 
rul anului 1900, brînza Trapist din lapte de oaie, 
cu o variantă din lapte de vacă ; ambele sortimente 
au fost destul de reușite. 

Tot în Transilvania se producea, încă de la jumă- 
tatea secolului al XIX-lea (1850), o brînză cu pastă 
moale denumită brinza „Barşoi“ Fermentarea pro- 
dusului se realiza în gropi de pămînt adinci de 2 m, 
acoperite cu un strat de pămînt cu o grosime de circa 
1 m. 

Școala Agricolă din Mănăştur preia tehnologia de 
fabricaţie a acestui sortiment de brînză în anul 1872, 
modifică -unii parametrii şi realizează o brînză si- 
milară „Cașul de Mănăștur“. Acest sortiment a con- 
tinuat să se fabrice la Academia Agricolă din Cluj 
și după anul 1930, 

Brînza Năsal a început să se prepare din lapte de 
oaie în împrejurimile Clujului, la începutul secolu- 
lui nostru, avînd o tehnologie de fabricaţie speci- 
fică, adaptată la condiţii de maturare naturale, 
Brînza Năsal, datorită caracteristicilor organoleptice 
deosebite, era foarte apreciată de către consumatorii 


clujeni. 
Ariile geografice ale sortimentelor de brînzeturi 
autohtone — preparate din lapte de oaie au fost 


oarecum delimitate și s-au păstrat pînă în preajma 
celui de al doilea război mondial. 

Briînza frămîntată (de Moldova), ambalată în pu- 
tini de lemn, era sortimentul cel mai răspîndit în 
întregul ţinut al Moldovei și Bucovinei, de la munte 
la Prut. Se mai prepara în podișul Transilvaniei, în 
Maramureş și în Munţii Apuseni. 

Brînza de burduf se prepara în întreaga zonă Car- 
patică, de la Dunăre pînă în Munţii Călimanului 
(Topliţa — Borsec). În Carpaţii Meridionali, ea se 
prepara pe ambele versante, pe cînd în Carpaţii 
Orientali se prepara numai pe versantul apusean. 
Din dreapta Oltului pînă la Dunăre (Orşova) se pro- 
ducea un sortiment de brînză de burduf din lapte 
parţial smîntînit, iar din smîntîna separată se obți- 
nea untul de oaie. 

De la Olt pînă la cotul Carpaţilor (Întorsura Bu- 
zăului), se prepara brînza de burduf din lapte inte- 
gral, iar în zona Carpaţilor Orientali (versantul apu- 
sean) se prepara brînza secuiască (burduf în bășici), 
tot din lapte integral. Brînza de burduf în piele de 
oaie şi bășici reprezentau circa 1007 din cantitatea 
de brînză frămîntată produsă; 

Brînza telemea se prepara în zona de șes din 
stînga Oltului pînă la gurile Dunării. În Oltenia se 
prepara brînza caș felii în saramură („mama“ brîn- 

zei telemea) — sortiment ce s-a extins mai tîrziu 
şi în teritoriul Banatului. De altfel, acest sortiment 
se mai prepară pe-alocuri şi în zona burdufului, pe 
versantul sudic al Carpaţilor meridionali (Curtea de 
Argeș, Cîmpulung Muscel, Tîrgovişte etc.), precum 
şi în Munţii Apuseni. 

În legătură cu brînza telemea este interesant de 
menţionat faptul că acest sortiment era preparat şi 
de oierii transilvăneni (mocani), care pășteau turmele 
în Cîmpia Dunării, deşi ea nu s-a consumat în Tran- 
silvania pînă în preajma celui de al doilea război 
mondial. 7 

Trebuie amintit că brînza telemea a început să 
fie produsă și din lapte de vacă, din anul 1942, cînd 
s-a legalizat această fabricare, în vreme ce, producă- 
torii de caş felii din Argeş, Vîlcea și Munţii Apuseni, 
o fabricau încă din timpul primului război mondial. 
Brînza telemea devine sortimentul cu cea mai mare 
pondere, majoritatea cantităţii obţinîndu-se în pre- 
zent prin prelucarea laptelui de vacă. 

Cașcavalul se pare că s-a preparat la început (prin 
secolele II—IV) numai în bucăţi mici (0,2—1 kg), 
avînd forma cașcavalului de Brădet sau a păpușilor 
de caș, de obicei afumat. Aria geografică era res- 
trînsă : versantul sudic al Carpaţilor Meridionali, în 
zona Curtea de Argeş — Rucăr ; apoi s-a extins la 
Întorsura Buzăului și în Munţii Vrancei. Ca şi la 
romani, acest cașcaval mic se prepara din lapte de 
oaie, tradiţie păstrată pînă în zilele noastre, 

Mai tîrziu, cînd numărul oilor s-a înmulţit, ceea 
ce a permis o concentrare a producţiei, a apărut 
adevăratul caşcaval, cu o pastă moale (Penteleu) şi 
mai târziu cu pastă tare (Dobrogea). 

Aria geografică a cașcavalului Penteleu a fost la 
început limitată în anumite zone de munte și de 

dealuri, iar aria cașcavalului cu pastă tare cuprin- 
dea numai unele zone de şes. În aceste timpuri nu 
era posibilă reglarea temperaturii și umidității în 
încăperile unde se făcea maturarea caşcavalului și 
dezvoltarea producţiei sortimentelor de cașcaval era 
legată de relief. Astfel, caşcavalul Penteleu avea ne- 
voie de o temperatură de maturare. relativ joasă 
(12—14*C) şi umiditatea mai ridicată (90—950/0), pe 
cînd caşcavalul cu pastă tare necesită o tempera- 
tură de maturare de-20—22*C şi o umiditate relativă 
a aerului scăzută (75—800/0). 

Aria cașcavalului Penteleu se limita la zona mun- 
toasă şi deluroasă a Muntelui Penteleu, a văilor 
Doftana și Prahova (pînă în secolul al XIX-lea in- 
clusiv) ; mai tîrziu, s-a restrîns în jurul Brașovului 
(Baraolt) pe Tîrnava Mică şi apoi în zona Bistriţei. 

Cașcavalul cu pastă tare — Dobrogea — se pro- 
ducea în zona brînzei telemea, în cîmpia Bărăganu- 
lui și Dobrogea ; era denumit „cafas“ şi avea o 
greutate de 5-6 kg. Acest tip de caşcaval avea un 
conţinut de apă destul de redus (sub 380), impus 
de lipsa de condiţii tehnice pentru maturare și păs- 
trare, precum și de nevoia unei conservabilităţi mă- 
rite, în cazul în care se exporta. 

Acestea erau ariile geografice ale brînzeturilor 
autohtone preparate din lapte de oaie pînă la jumă- 
tatea secolului XX. Preferinţele consumatorilor de 
brînzeturi autohtone se potriveau cu ariile geografice 
de fabricaţie. Astfel, în Moldova se consuma în 
special caș, urdă şi brînză frămîntată ; în Transil- 
vania centrală şi nordică, Maramureş, Crişana brinza 
de burduf ; în Muntenia, Oltenia, Dobrogea brînza 
telemea, iar în Banat cașul felii și brînza frămîn- 
tată. 

Pe. măsura creşterii producţiei laptelui de vacă 
şi a consumului de brînzeturi, s-a extins aria geo- 
grafică de fabricare a brînzei telemea în toate re- 
giunile țării; de asemenea, producţia de caşcaval 
a crescut mult și s-a diversificat. 

A crescut numărul de sortimente de brînzeturi 
din lapte de vacă, prin realizarea de noi tehnologii. 
S-a trecut de la prepararea artizanală a brînzeturilor 
la fabricarea lor industrială, în fabrici moderne, 
dotate cu utilaje perfecţionate, cu procese mecani- 
zate, obținîndu-se produse de calitate superioară. 


4. LAPTELE — MATERIE PRIMĂ 


Laptele este un lichid de culoare albă-gălbuie, 
cu gust dulceag, obţinut prin mulgerea animalelor 
în perioada de lactaţie. 


LAPTELE DE VACĂ 


În mod curent, prin lapte se înţelege laptele de 
vacă. Cînd este vorba despre laptele celorlalte ani- 
male producătoare de lapte, se indică și specia res- 
pectivă, de exemplu: lapte de oaie, lapte de bivoliţă, 
lapte de capră etc. 

Compoziţia chimică medie a laptelui de vacă este 
prezentată schematic astfel : 


Apă 87,5 
Grăsime 3,7 
Substanţă — | — Lactoză 45 
sapte uscată — Cazeină 3,0 
inte- |Sub- [sana e 4 12,5 
ără — Lactalbumină 0,4 
gral |stan- | grăsime — Lactoglobulină 0,1 [68 
(1000/0) | tă us- (extract — Săruri minerale 0,7 
cată | degresat) (cenuşă) 
— Diferite subst. 0,1 
organice 


31 


Laptele de vacă este compus din apă, cca 87,5% 
(cu variaţii între 86,5 și 89,5%/.) și substanță uscată 
cca 12,5 (cu variaţii între 10,5 şi cu 13,5%/). Prin în- 
călzirea unui kilogram de lapte la peste 100°C și 
evaporarea completă a apei, rămîne un reziduu de 
culoare gălbuie-brună, care constituie substanță us- 
cată, avînd o greutate ce poate varia între 105 și 
135 g. 

Laptele conţine, într-o formă ușor asimilabilă de 
către organism, toate substanţele nutritive necesare 
acestuia. 


Proteinele. Aceste substanţe organice azotoase 
constituie partea cea mai valoroasă a laptelui și se 
compun din cazeină, albumine şi globuline. 

— Cuzeina este cea mai importantă, fiind compusă 
din numeroși aminoacizi cu deosebită valoare nutri- 
tivă. Printr-un consum de 0,750 1 lapte zilnic, or- 
ganismul poate primi cantitatea minimă indispen- 
sabilă de proteine de origine animală, pentru 24 de 
ore. De asemenea, cazeina conţine calciu şi fosfor, 
elemente chimice de bază în formarea țesutului osos. 

Sub acţiunea cheagului sau a acizilor, laptele se 
coagulează, deoarece precipită cazeina, fenomen care 
stă la baza fabricării diferitelor brînzeturi prin pre- 
lucrarea  coagulului format, după separarea lui 
de zer. 

— Lactalbumina nu precipită nici sub acţiunea 
acizilor, nici a cheagului și rămîne în zer. Prin în- 
călzirea zerului, la temperaturi de peste 70°C, al- 
bumina precipită sub formă de fulgi mari, fenomen 
care stă la baza urdirii- zerului ; se poate astfel se- 
pară şi valorifica sub denumirea de urdă. 

— Lactoglobulina se află în cantităţi reduse în 
lapte, neavînd importanţă pentru prepararea dife- 

ritelor produse lactate. După închegarea laptelui, ea 
trece în zer şi nu poate fi separată. 

Lactoza. Gustul dulceag al laptelui se datorează 
prezenţei lactozei (zahărul de lapte). Lactoza fiind 
solubilă trece în zer la coagularea laptelui. 

Încălzind laptele un timp mai îndelungat la tem- 
peratură de peste 100°C, lactoza se caramelizează, 
iar laptele capătă o culoare galbenă-brună. 

Înăcrirea laptelui, după un oarecare timp de la 
mulgere, se datorează transformării lactozei în acid 
lactic, fenomen cunoscut sub numele de fermentație 
lactică. Procesul de transformare a lactozei în acid 
lactic este datorat acţiunii unor microorganisme pre- 
zente în lapte, în special a bacteriilor lactice. 

Creşterea acidității laptelui are loc cu atît mai 
repede, în special în sezonul de vară, cu cît tempe- 
ratura exterioară este mai ridicată. Pentru a întîr- 
zia procesul de fermentare a lactozei şi a păstra 
laptele proaspăt — dulce, acesta trebuie răcit ime- 
diat după mulgere la temperaturi sub 10*C, astfel 
încât microorganismele să nu mai aibă condiţii bune 
de dezvoltare. De asemenea, laptele poate fi păs- 
trat un timp mai îndelungat dacă este încălzit la 
temperaturi de peste 60*C, la care bacteriile lactice 
sînt distruse (laptele pasteurizat). 

Grăsimea. Conţinutul de grăsime al laptelui va- 
riază foarte. mult, fiind influenţat de o serie de 
factori : rasa animalului, hrana, perioada de lactaţie 
ete. 

În lapte, grăsimea se găseşte sub formă emulsio- 
nată, globule mici, invizibile cu ochiul liber, avînd 
diametrul între 0,5 şi 20u (lu = 0,001 mm); nu- 
mărul lor poate atinge 2—10 milioane într-un mili- 
litru de lapte. Globulele de grăsime fiind mai uşoare 
decît restul componenților laptelui se ridică la supra- 

față, formînd un strat de culoare albă-gălbuie-smîn- 
tîna ; fenomenul care are loc se numeşte smîntînirea 
naturală a laptelui. 

Culoarea grăsimii variază în funcţie de felul hra- 
nei, de existenţa sau absenţa în nutreţuri a unor sub- 
stanţe colorate. Primăvara şi vara, cînd animalele 
sînt hrănite la, pășune și cu nutreţ verde smîntîna 
are o culoare gălbuie, în timp ce iarna, cînd furaja- 
rea se face cu nutreţuri uscate, culoarea este albă. 

Punctul de topire al grăsimii din lapte este mai 
scăzut decît a altor grăsimi animale, între 29 şi 34*C, 
determinînd o mai ușoară asimilare ; punctul de so- 
lidificare se situează între 18 şi 23°C. 

Sărurile minerale. În lapte se găsesc diferite ele- 
mente minerale, în special săruri de calciu, sodiu, 
potasiu şi compuși ai fosforului, care au un rol deo- 
sebit de important în buna funcţionare a organismu- 
lui. Totodată, prezenţa calciului influenţează proce- 
sul de coagulare al laptelui, rezultînd un coagul nor- 
mal, ce poate fi uşor prelucrat pentru obţinerea di- 
feritelor brânzeturi. 

Vitaminele. Aceste substanţe, deși în cantități 
mici, acţionînd în calitate de biocatalizatori contri- 
buie la stimularea creşterii și buna funcţionare a 
organismului. 

Laptele conţine atît vitamine -hidrosolubile. (solu- 
bile în apă), cît şi vitamine liposolubile (solubile 
în grăsimi). Fără a constitui o sursă de vitamine, 
laptele conţine, totuși, aproape toate vitaminele (mai 
puţin vitamina C). 

La .smîntinirea laptelui, vitaminele liposolubile 
(A, D, E, K, F) se concentrează în smîntînă, astfel 
încît le regăsim prezente și în unt ; vitaminele hi- 
drosolubile (complexul vitaminic B) rămîn în lap- 
tele smîntînit. 

La coagularea laptelui, în procesul de fabricare a 
brînzeturilor, cazeina antrenează prin^ precipitare 
partea grasă a laptelui și, odată cu ea, vitaminele 
liposolubile, în vreme ce în zer se separă vitaminele 
hidrosolubile. x. 

Aciditatea, este una din proprietățile cele mai 
importante ale laptelui. Ea se datorează în special, 
acidului lactic, care se formează prin fermentarea 
lactozei determinate de către microorganisme. 

Pe măsură ce aciditatea laptelui creşte, proprie- 
tățile lui se schimbă. Aciditatea laptelui indică gra- 
dul său de prospețime. 

Un lapte normal, proaspăt, are aciditátea cuprinsă 
între 16 şi 18°T. Laptele cu aciditate peste 25°T 
precipită la fierbere, iar la peste 70° T coagulează 
la rece. 


1. LAPTELE DE OAIE 


Laptele de oaie se deosebește prin compoziția și 
proprietăţile sale de laptele de vacă, conținînd 
aproape toţi componenţii într-un procent mai ridicat. 
Caracteristic laptelui de oaie este și modificarea în- 
tr-o măsură mai mare a compoziţiei în cursul pe- 
rioadei de lactaţie. 

Compoziţia chimică medie a laptelui de oaie, în 
procente, este următoarea : 


— apă . . . . . x g E . ` ~ 83 
— substanță uscată . . ` . - . . KEEL 
— grăsime . AA $ ` . . ` : >. 68 
— substanță uscată negrasă . R v $, A . 10,2 

2 protus totale i-a e căt pa a TUS 
— cazeină . ` 46 


— lactalbumină + lactoglobulină . $ . . f 1,1 
— lactoză . . . . . . . . . . 45 
— săruri minerale . i Pi . . . . . 0,85 


Laptele de oaie are cel mai ridicat conținut de sub- 
stanțe. proteice, conținut care în timpul perioadei 
de lactație poate crește de la 4,5 pînă la 90/ọ. 

Cazeina, care reprezintă circa 800, din totalul 
proteinelor, variază şi ea de la 3,5 la 8,5%/,, ceea ce 
face ca odată cu înaintarea perioadei de lactaţie spre 
toamnă să crească şi randamentul la prelucarea lap- 
telui în brânzeturi. 

Grăsimea se deosebeşte de cea din lapte de vacă, 
atît prin cantitatea mai mare, cât și prin proprietă- 
ţile sale. Conţinutul de grăsime crește în timpul 
perioadei de lactaţie, atingînd spre toamnă valori 
maxime de 11—120%%. Culoarea grăsimii este albă, 
cu o nuanţă slab gălbuie, abia preceptibilă. 

Lactoza este un component aproape constant. 

Sărurile minerale se găsesc în cantităţi mai mari, 
iar conţinutul de calciu reprezintă circa 500/, din 
total. Astfel la închegarea laptelui de oaie se obţine 
un coagul mai bun, care poate fi prelucrat ușor în 
diferite brânzeturi. 

Mirosul laptelui de oaie, muls chiar cu respecta- 
rea strictă a condiţiilor de igienă, este un miros spe- 
cific, uşor de recunoscut. Condiţiile de adăpost, 
hrană și de muls specific la oi, mai pot favoriza apa- 
riţia unui miros neplăcut, specific, de stînă. 

Aciditatea laptelui de oaie la mulgere este mai 
ridicată decît la celelalte feluri de lapte, în mod 
normal între 21 și 22°T (max. 24°T). 

LAPTELE DE BIVOLIȚĂ 


Laptele de bivoliţă se caracterizează printr-un con- 
ţinut ridicat de substanță uscată (peste 180/0), apro- 
piindu-se din acest -punct de vedere de laptele de 
oaie. 

Compoziţia chimică medie a laptelui de bivoliță, 
în procente, este următoarea : 


apă . . IE MI ate d caii 
— substanță isi 0 pă Mp: Dn de E Wiea 
— grăsime . . - . . . ` . n . 8,2 
— substanţă uscată, negrasă > ... . + 103 
= proteine totale ; TE e a a e e 1 48 

— cazeină . i . . . . 36 
— lactalbumină $ 1actoglobulină x s . A . 0,7 
— lactoză . . . . e a ; k . 7 5,0 
= sărurivmineralei n i h 0 i a OB, 


Laptele de bivoliţă se caracterizează printr-o cu- 
loare albă și un gust plăcut, dulceag, specific lapte- 
lui gras. 

Conţinutul de grăsime mai ridicat situează lap- 
tele de bivoliţă pe primul loc faţă de celelalte ti- 
puri de lapte. Puterea de smîntînire a laptelui de 
bivoliţă este mai mică decît aceea a laptelui de vacă. 

Proteinele totale ale laptelui de bivoliță nu depă- 
şesc cu mult pe cele existente în laptele de vacă. 
Datorită, totuși, conţinutului ridicat de grăsime, ală- 
turi de cazeină, laptele de bivoliţă se foloseşte cu 
bune rezultate la fabricarea iaurtului, căruia îi îm- 
bunătăţește consistenţa. 

5. PRODUSE LACTATE ACIDE 


Produsele lactate acide sînt preparate obţinute prin 
fermentarea laptelui sub acţiunea bacteriilor lactice. 
Bacteriile fermentează lactoza cu formare de acid 
lactic, care face să crească aciditatea, determinînd 
coagularea laptelui. 

Pe lingă calitatea de a se conserva timp mai în- 
delungat, aceste produse prezintă o deosebită va- 
loare nutritivă, conținînd toate elementele nutritive 
ale laptelui sub o formă ușor asimilabilă. Acidul lac- 
tic format împiedică dezvoltarea în intestine a micro- 
organismelor dăunătoare, ajutînd la prevenirea și 
implicit la vindecarea unor boli gastro-intestinale. 

În trecut, produsele lactate acide se obțineau pe 
lîngă stînă sub formă de jintiță, lapte de putină (lapte 
gros), lapte acru, prepararea lor bazîndu-se pe aci- 
difierea naturală (spontană) a laptelui crud. Ulterior 
s-a extins prepararea acestor produse în gospădăriile 
țărănești și la nivel casnic, folosindu-se ca materie 
primă în afară de laptele de oaie, laptele de vacă și 
laptele de bivoliță. De asemenea, s-a îmbunătăţit 
tehnologia de preparare prin fierberea sau pasteuri- 
zarea prealabilă a laptelui și folosirea de maiele spe- 
cifice, obţinute din culturi pure de bacterii lactice, 
realizînd astfel un proces dirijat al fermentaţiei lac- 
tice specific fiecărui produs. 

LAPTE ACRU 


Laptele acru este unul dintre produsele lactate 
acide, a cărui preparare s-a răspîndit mult în ţara 
noastră. 

Sortimente de lapte acru se găsesc în toată lu- 
mea, dar cu precădere la popoarele care se ocupă cu 
păstoritul. Calitățile lui sînt cunoscute din timpuri 
foarte îndepărtate, despre el vorbind Herodot, Pli- 
nius și Marco Polo. 

Prepararea laptelui acru din lapte crud (nefiert). 
Această metodă de obţinere este cea veche, tradi- 
ţională. 

Laptele proaspăt muls se toarnă în vase de pă- 
mînt, de lemn sau smălţuite, bine spălate şi se lasă 
la temperatura camerei (cca. 20°C). După 1—2 zile, 
laptele, ca urmare a acririi naturale, coagulează, gră- 
simea se ridică la suprafaţă, formînd un strat de 
smîntînă care se poate aduna cu o lingură. 

Laptele coagulat, după ce a fost smîntînit, se poate 
consuma ca atare( lapte acru) sau se bate cu o lin- 
gură de lemn pînă capătă o consistență asemănă- 
toare smîntinii ; în acest caz se numește lapte bătut. 

“În unele regiuni se obișnuiește ca vasul cu lapte 
acru, după ce s-a luat smînttîna, să fie pus pe cup- 
torul cald, fără foc (40—50*C), unde se lasă 3—6 
ore, pînă cînd apare zerul la suprafața coagului. Apoi 
se trece la rece, unde se păstrează pînă la consum. 
Laptele acru preparat în acest mod-capătă un gust 
specific și o aromă plăcută. 

Din punct de vedere microbiologic, laptele acru, 
astfel preparat, conţine toate grupele de microorga- 
nisme care se dezvoltă obișnuit în lapte. Dacă lap- 
tele este de bună calitate, predomină streptococii 

lactici (Str. lactis, Str. cremoris), iar în cazul cînd 
a fost încălzit, termobacterii (Lb. casei, Lb. bul- 
garicus). 

Acest. procedeu este simplu, ușor de aplicat în 
condiţii casnice, însă prezintă dezavantajul că lap- 
tele nefiert poate conţine microorganisme patogene 
(bacterii coli, ale tubertulozei, febrei aftoase etc.), 
care pot fi transmise omului, dacă laptele nu este 
recoltat în condiţii igienice sau provine de la vaci 
bolnave. Din această cauză se recomandă obţinerea 
acestui produs din lapte fiert sau pasteurizat. 

Prepararea laptelui acru din lapte fiert sau pas- 
teurizat. Fierberea laptelui sau pasteurizarea lui se 
face la temperatura de 90°C, la care se menţine 
timp de 10—20 min. Urmează răcirea laptelui la 
25—28°C, cînd i se adaugă şi maia în proporție de 
2—40/ (1—2 linguri de maia la 11 lapte). Maiaua care 
se folosește pentru fermentarea laptelui poate pro- 
veni dintr-un produs obţinut în ziua precedentă sau 
se poate folosi smîntînă fermentată proaspătă. 

Pentru fermentarea laptelui se pot folosi sticle, 
borcane sau vase smălțuite de diferite capacităţi în 
funcţie de cantitatea de lapte. Laptele se ţine la o 
temperatură de cca. 20°C, timp de 14—18 ore. Fer- 
mentarea se consideră terminată cînd se obține un 
coagul compact, bine legat. 

Păstrarea produsului se face la rece. În condiţii 
naturale se ţine în cămară sau în pivniţă la tem- 
peratura de 8—10°C, dar mai indicat este în fri- 
gider la 4—8°C deoarece se poate păstra în aceste 
condiţii 3—6 zile. 

Laptele acru sau laptele bătut este un produs 
apreciat atît ca aliment, cît și ca băutură răcori- 
toare în sezonul de vară. Uneori se folosește la înă- 

crire pentru salate sau la anumite mîncăruri şi 
ciorbe. 

Caracteristici. Laptele bătut are o consistenţă ase- 
mănătoare smîntînii. Gustul și mirosul sînt plăcute, 
ușor acide, răcoritoare. Conţinutul de grăsime va- 
riază între 2 şi 4%, iar aciditatea între 90 și 12097. 


IAURT 


Taurtul reprezintă o varietate a laptelui acru care 
îşi are originea în Turcia, fiind răspîndit în regiunile 
Peninsulei Balcanice. După unii autori, se pare că 
iaurtul era cunoscut de popoarele Asiatice încă din 
anul 1250. 

Date mai recente confirmă că, la palatul rege- 
lui Persiei există o cameră în care se prepara iaurt. 
În Europa Centrală şi Occidentală, iaurtul a fost in- 
trodus abia în secolul al XIX-lea. 

Şi la noi în ţară, dintre produsele lactate acide 
iaurtul este cel mai recent. La început se prepara la 
nivel de gospodărie, apoi în iaurgerii țărănești, iar 
în orașe în cadrul lăptăriilor şi a iaurgeriilor, se 
obținea în condiţii destul de primitive. 

Astăzi, iaurtul a devenit un produs mult apreciat 
de masa largă de consumatori şi este fabricat în con- 
diţii industriale moderne, în cantităţi mari și sorti- 
mente diferite, fiind, ca și laptele unul din alimentele 
de bază ale copiilor, adulţilor şi bătrînilor. 

Din punct de vedere al compoziţiei sale microbio- 
logice, iaurtul este produsul rezultat în urma fer- 
mentării laptelui de către două bacterii specifice : 
Lactobacillus bulgaricus şi Streptococcus thermo- 
philus, 

În cele ce urmează vom prezenta pe scurt, modul 
de preparare a iaurtului în trecut și modalitatea de 
a-l obţine astăzi, în gospodărie, la nivel casnic. 

Prepararea îaurtului în iaurgei În trecut acest 
produs se prepara în iaurgerii mici în condițiuni pri- 
mitive și în iaurgerii mari, unde condiţiile de obţi- 
nere erau mai bine puse la punct sub aspectul igienei 
şi al tehnologiei. 

În iaurgeriile mici, laptele crud, necontrolat, se 
fierbea într-un cazan la foc, pînă da în clocot. Iaurgii 
distribuitori pregăteau iaurtul în castronașe, deseori 
nespălate și nedezinfectate, încercînd temperatura 
laptelui cu degetul mic. Apoi se adăuga maiaua, fo- 
losind iaurt de o zi. Castronașele se acopereau cu pă- 
turi și scînduri, iar cînd laptele coagula era distri- 
buit imediat sau a doua zi. 

În iaurgeriile mari, calitatea laptelui era contro- 
lată, folosindu-se pentru preparare numai lapte co- 
respunzător. 

Încălzirea laptelui se făcea într-un cazan de cu- 
pru cositorit, cu pereți dubli în care circula apa. Ca- 
zanul era prevăzut cu un robinet pentru scurgerea 
laptelui şi un agitator mecanic. Laptele se încălzea 
pînă la 90°C şi se menținea la această temperatură 
timp de cinci minute Răcirea laptelui pînă la tem- 
peratura de 42°C se făcea în același vas, prin intro- 
ducerea de apă rece în pereţii dubli ai cazanului. 
» După răcire, laptele se însămînța cu maia în pro- 
porţie de 30%, se agita bine cu un agitator și se dis- 
tribuia direct din cazan, printr-un tub, în pahare 
sau castronașe bine spălate și dezinfectate prin 
aburire. 

Castronașele prezentau dezavantajul faţă de pa- 
hare că avînd suprafaţa gurii prea mare, iar baza 
și înălțimea mică, se separa la suprafață mai multă 

smîntînă, strat ce conține 20—400% din cantitatea 
totală de grăsime a iaurtului. Paharele fiind mai 
înalte cu suprafaţa mai redusă, se acopereau cu eelo- 
fan, iar grăsimea se aduna mai greu la suprafaţă. 

Asigurarea temperaturii de coagulare-de 42—43°C 
se făcea în diferite moduri. Deseori se foloseau me- 
sele de lemn cu fund dublu, căptușite- cu tablă zin- 
cată, avînd înălţimea marginilor de 15 cm. Masa era 
prevăzută cu două orificii prin care se aduce apă 
caldă sau rece și un robinet pentru evacuarea apei 
care nu mai era necesară. Uneori se foloseau. dula- 
puri termostat, mai bune, însă preţul lor era ridicat. 

După coagulare, iaurtul se răcea, preferabil fără 
să se miște, înlocuindu-se apa caldă cu apa rece, în 
cazul meselor ; timpul de răcire era de 40—60 mi- 
nute. 

Pînă la desfacere, iaurtul se păstra la rece, în ghe- 
tărie sau frigorifer. 

Prepararea iaurtului la nivel casnic. Acest produs 
atît de apreciat, se poate prepara în orice gospodă- 
rie, dacă se respectă anumite reguli. 

Laptele se .fierbe într-un vas smălțuit sau de alu- 
miniu, în vederea distrugerii microorganismelor şi 
eliminarea unei părți din apa pe care o conține. 
Laptele de oaie sau cel de bivoliță se fierbe cîteva 
minute, iar cel de vacă timp mai îndelungat, pînă 
cînd volumul inițial al lichidului se reduce cu 20 
—250%, (adică dintr-un litru de lapte rămîne circa 
800 ml). 

După terminarea fierberii, vasul cu lapte se răceşte 
cu apă pînă la temperatura de 45—48°C, Tempera- 
tura se apreciază prin aplicarea mîinii pe suprafața 
vasului, acesta trebuie să suporte căldura. În acest 
moment se introduce maiaua care se recomandă să 

provină dintr-un iaurt a cărui vechime nu depăşeşte 
o zi. laurtul folosit ca maia trebuie.să aibă un gust 
plăcut şi q consistenţă normală (fără defecte). Cu o 
lingură sterilizată se îndepărtează stratul de grăsime 
de la suprafața iaurtului, se amestecă bine restul şi 
se adaugă la un litru de lapte 2—4 linguriţe de maia 
(în perioada rece, cantitatea de maia poate să crească 
pînă la 6 linguriţe). Inainte de însămînţare maiaua 
poate fi amestecată într-un pahar curat cu două 
părţi lapte fiert şi răcit. 

După înșămînţare, laptele este repartizat în pa- 
hare sau borcane, uşor încălzite în prealabil şi se 
acoperă cu capace sau farfurioare, eventual cu tifon 
curat. Totul se acoperă apoi cu un material din 
lînă şi se aşază lîngă o sursă dec ăldură (sobă, ca- 
lorifer sau pe cuptorul călduţ unde s-a stins focul). 

În mod normal coagularea au se produce 
după 3—5 ore. 

Iaurtul coagulat se răcește imediat cu apă rece 
și se păstrează la frigider pînă a doua zi (8—12 ore), 
interval în care se formează aroma şi gustul carac- 
teristic. La frigider, iaurtul se poate păstra maximum 
5—6 zile fără a-şi pierde calităţile. 

Caracteristici. Iaurtul de bună calitate prezin 
un coagul compact, fără eliminare de zer şi fără 
bule de gaz; la răsturnarea borcanului sau paharu- 
lui, coagul nu cade. Prin amestecare capătă o con- 
sistenţă densă, asemănătoare cu cea a smintinii. Ia- 
urtul are un gust plăcut, acrișor şi o aromă specifică. 

Taurtul cel mai gras se obţine din lapte de oaie 
sau de bivoliţă, cu un conţinut de grăsime de circa 
60/0. Iaurtul obţinut din lapte de vacă are între 2 
şi 40/, grăsime, în funcţie de conţinutul în grăsimi 
al laptelui din care a fost preparat. 

LAPTE DE PUTINĂ 


Laptele de putină sau laptele gros este un pre- 
parat autohton a cărui preparare se cunoaşte din 
timpurile vechi, .fiind specific produselor de stînă. 
Se obţine numai din laptele de oaie recoltat la sfîr- 
şitul perioadei de lactaţie, în lunile septembrie-oc- 
tombrie. În aceste luni, laptele de oaie are un con- 
ținut ridicat de grăsime și substanțe albuminoase, 
fapt care împiedică coagulărea normală. 

Produsul se obţine în cantități mai mari în regiu- 
nea Sibiului, Brașovului, în Nordul Moldovei şi în 
Bucovina (în general în regiuni muntoase.). 

Mod de preparare. Laptele proaspăt muls se 
toarnă într-un cazan de cupru, pe fundul căruia sînt 
așezate pietricele rotunde de rîu de mărimea alune- 
lor, se pune la fiert și se potriveşte focul astfel încît 
fierberea laptelui să înceapă după 45—60 minute. 
Se lasă să fiarbă aproximativ 30 de minute, în care 
timp se amestecă cu o mătură de nuiele de mestea- 
căn descojite (fig. 1) sau cu o lopăţică de lemn, ast- 
fel încît să nu se prindă de cazan și să se afume. 
Pietricelele au rolul de a mări suprafaţa de contact 
a laptelui cu sursa de căldură şi de a evita prinderea 
lui de peretele cazanului. 

După ce a fiert, laptele se lasă în cazan să se ră- 
cească, amestecînd continuu, pînă cînd ajunge la 
temperatura de 50°C. La această temperatură lap- 
tele se toarnă în putini de lemn de formă tronco- 
nică, se astupă cu capac şi se acoperă cu o pătură, 
menţinîndu-se la temperatura camerei 4—5 zile, in- 
terval în care începe să se înăcrească și coagulează. 
După ce a fermentat, laptele se- păstrează la rece, 
amestecîndu-se în fiecare zi. 

Păstrarea îndelungată a laptelui gros se asigură prin 
ambalarea în putini de lemn curate, bine astupate şi 
turnarea unui strat de unt topit la suprafaţă, pentru 
a împiedica contactul cu aerul. În acest mod, produ- 
sul se poate păstra la rece un an sau chiar mai mult. 


Fig. 1 — Unelte pentru fabricarea laptelui de putină: 
a-putină de lemn ; b-mătură de nuiele 

Caracteristici. Laptele de putină este un produs de 
culoare albă-gălbuie, avînd consistenţa asemănătoare 
laptelui concentrat, curge încet dintr-o lingură, ca 
mierea de albine. Are gust și miros plăcute, puţin 
acrișoare. 

Conţinutul de substanţă uscată este de cca. 300/9, 
120/, grăsime, iar aciditatea variază între 200—2509T. 

Din punct de vedere nutritiv produsul este foarte 
hrănitor, iar datorită conţinutului de acid lactic are 
efecte terapeutice asemănătoare iaurtului. 

Laptele de putină se consumă ca atare sau se 
poate. folosi ca adaus la pregătirea unor mîncăruri, 
salate sau ciorbe. 

JINTIȚA 


Jintița, produs lactat specific românesc, se obţine 
din zerul rezultat de la prelucrarea laptelui de oaie 
în caș sau brînză telemea. 

În funcţie de materia primă din care se obţine, 
respectiv zerul rezultat de la fabricarea cașului sau 
a brînzei telemea, diferă și calitatea produsului. Jin- 
tiţa de cea mai bună calitate se prepară din zerul 
rezultat de la fabricarea cașului dulce. 

Mod de preparare. Zerul, imediat după obţinere, 
se trece într-un vas unde se încălzește treptat, ames- 
tecînd continuu cu o mătură de nuiele de mesteacăn 
descojite sau cu o ltpăţică de lemn. Cînd se ajunge 
la temperatura de 80—85*C, lactalbumina precipită 
şi se ridică la suprafaţă. 

Cu ajutorul unei linguri mari, denumită Ș sau 
caie, se culege urda de la suprafaţă împreună cu ze- 
rul punîndu-se într-un vas ca să se răcească ; se ia 
atîta zer cît să dea cu albumina un amestec cît mai 
omogen. > 

După ce s-a răcit la 40—45°C, se toarnă într-un 
alt vas de lemn, în care înainte a mai fost jintiță şi 
se lasă la temperatura camerei ca să se acidifice, 
timp de. 24 ore. După acidifiere, jintița se păstrează 
la temperaturi de 10—12*C. De obicei, se consumă 
ca jintiță acră. Poate fi folosită însă și jintiţa dulce, 
obţinută prin răcire imediat după ce a fost culeasă 
lactalbumina din zer. 

Caracteristici. Jintiţa are o consistență asemănă- 
toare laptelui acru, cu un gust acid, caracteristic, 
plăcut. 

Este un produs cu valoare nutritivă mare, ușor 
asimilabil, ce poate fi folosit și ca băutură răcori- 
toare, mai ales în perioada de vară. 

6. SMINTINA 


Smîntîna este un produs cu o compoziţie asemănă- 
toare laptelui-de vacă, avînd însă un conținut muit 
mai mare de grăsime : între 20 şi 400/9. 

Smîntîna se obţine prin smîntinirea laptelui 
mod artizanal, smîntina se obţine prin smînti 
naturală din laptele de vacă, metodă care se practica 
în trecut dar se utilizează şi astăzi, în gospodării şi 
la stînă. 

Smântînirea naturală. Dacă, după mulgere, laptele 
este lăsat în repaus, la suprafaţă se formează un strat 
de culoare gălbuie, denumit smîntînă, care conţine 
globulele de grăsime. din lapte. Această separare este 
un fenomen natural de stratificare, datorat dife- 
renţei de densitate ce există între grăsime, mai 
ușoară şi apa cu celelalte componente care formează 
laptele smîntînit. 

Grosimea stratului de lapte, temperatura şi durata 
au o importanță mare în procesul de smîntînire. 
Astfel, cu cît stratul de lapte este mai subțire, tem- 
peratura mai scăzută (7—9*C) şi durata mai lungă, 
(eca. 30 ore), cantitatea de smîntînă care se obţine 
este mai mare. 

În gospodării se pot folosi diferite procedee de 
obţinere a smîntinii prin smîntinire naturală. 

Procedeul „moldovenesc“ este cel mai vechi. Lap- 
tele proaspăt muls, strecurat, se pune în oale de 
pămînt înalt de cca 30 cm, mai înguste la gură, cu 
o capacitate de 1,5—2,5 1. Oalele cu lapte se așază 
vara într-un loc răcoros (în pivnițe), iar iarna în- 
tr-un loc mai cald (în camera de locuit). Se lasă 
2—3 zile, timp în care la suprafaţa laptelui se for- 
mează un strat de smîntînă, în vreme ce laptele s-a 
înăcrit și s-a coagulat. 

Gradul de smîntînire al laptelui, după acest pro- 
cedeu, este redus, iar smîntina are o aciditate mai 
mare. 

Alt procedeu, superior celui descris înainte, con- 
stă din păstrarea laptelui crud în vase de ceramică 
sau de metal de formă circulară, cît mai largi, adînci 
de 4—6 cm, timp de 24—36 ore, la temperatura de 
12—15*C. În acest mod se separă circa 800/, din gră- 
simea laptelui. Smîntîna, culeasă de la suprafaţă cu 
ajutorul unei linguri, se caracterizează numai prin- 
tr-un început de acrire. 

Smîntîna obținută prin unul din cele două pro- 
cedee se consumă imediat, proaspătă sau se stringe 
timp de mai multe zile și serveşte la prepararea 
untului. 

Procedeul de smîntînire naturală se aplică numai 
în gospodăriile ţărăneşti, care dispun de cantităţi 
mici de lapte, smîntîna obţinută fiind folosită cu 
precădere pentru nevoile proprii. 

Procedeul prezintă dezavantaje, deoarece durează 
mult timp ; în plus în laptele smîntînit rămîne des- 
tul de multă grăsime, iar smîntîna rezultată este 
acrișoară. De asemenea, din punct de vedere igienic, 
produsul este de calitate îndoielnică. 

Prin aplicarea procedeului de smântânire mecanică, 
folosind separatorul centrifugal, se înlătură toate 

dezavantajele amintite mai sus, asigurînd în același 
timp realizarea la nivel industrial a unor sortimente 
de smîntînă și unt de calitate superioară. 

Caracteristici. Smîntina obţinută prin smîntînirea 
naturală este de culoare albă, sau gălbuie, cu o 
consistență viscoasă. Gustul este slab acid, plăcut, 
(uneori prea acru.) 


7. UNT 


Untul este un produs a cărui preparare se cunoș- 
tea din vechime, atît la greci, cît şi la romani, dar 
era folosit numai ca medicament. 

Hipocrate, cel mai vestit medic al antichit; fo- 
losea untul pentru vindecarea unor afecțiuni ale pie- 
lii şi pentru odihnirea picioarelor obosite. Faptul că 
untul era doar un medicament, se explică prin aceea 
că atît grecii, cît și romanii aveau la dispoziție pen- 
tru pregătirea mîncării uleiul de măsline. 

În schimb, la sciți şi traci, untul era cunoscut și 
ca aliment. Alezandrides, contemporan cu Hipocrate, 
povesteşte că la nunta regelui trac Kotys, toate mîn- 
cărurile era preparate cu unt în loc de ulei de măs- 
line. 

La diferite popoare, denumirea untului este le- 
gată de calitatea lui de a se unge, unguent. În limba 
română cuvîntul provine de la- latinescul unctum, 
produs folosit la ungere; în limba rusă și polonă 
maslo are acelaşi înţeles de unguent ș.a. 

Metoda cea mai primitivă de obţinere a untului 
a fost prin baterea laptelui acru într-un vas. Mai 
tîrziu s-a folosit metoda de separare a smîntînii la 
suprafaţa laptelui lăsat în repaus într-un loc răco- 
ros și apoi baterea acestei smîntîni pentru separarea 
untului. Această metodă de preparare a rămas timp 

de secole primitivă, pînă la sfirșitul secolului al 
XIX-lea, cînd după inventarea separatorului, prin 
folosirea forţei centrifuge la separarea grăsimii din 
lapte, a cunoscut o mare dezvoltare producţia indus- 
trială de unt. 

Astăzi, modernizarea procesului tehnologic de fa- 
bricare a untului a ajuns la un nivel ridicat, prin fa- 
bricarea lui în flux continuu, procedeu care a căpă- 
tat o extindere foarte mare și în ţara noastră, ma- 
joritatea întreprinderilor fiind dotate cu instalaţii de 
fabricare continuă a untului. 

Prepararea untului în gospodărie. Această ope- 
raţie se face şi astăzi după aceeași metodă, veche, 
de separare a untului prin baterea smîntînii. 

Materia primă o constituie smîntîna obţinută prin 
smîntînirea naturală a laptelui, strînsă timp de mai 
multe zile. 

Baterea smîntinii se face într-un vas de lemn de 
formă tronconică, denumit putinei, cu diametrul mai 
mare la bază, avînd la partea superioară un capac 
(fig. 2). Putineiul are un bătător din lemn, format 
dintr-un disc cu orificii şi o tijă de care se ţine cu 
mîna. Baterea se realizează printr-o mişcare ritmică, 
verticală, a bătătorului. Momentul final al baterii se 
recunoaşte prin apariţia la-suprafaţă a unor aglome- 
rări de unt de diferite mărimi. 

Untul, care s-a separat, se adună cu ajutorul unei 
linguri de lemn şi se scoate într-un vas smălțuit, 
unde se frămîntă ușor prin apăsare cu lingura, în 
vederea eliminării apei pe care o mai conţine. Se se- 
pară de fapt zarea, un lichid a cărei compoziţie este 
apropiată de cea a laptelui. 

Urmează spălarea untului cu apă rece, de cîteva 
ori, la temperatura de 10—14*C, în vederea elimi- 
nării resturilor de zară. 

Spălarea se consideră terminată în momentul cînd 
din masa untului se scurg picături de apă limpede. 
În timpul spălării se face frămîntarea untului. 

Untul se pune într-un vas curat, folosit numai 
în acest scop, se acoperă şi se păstrează la rece. Da- 
torită conţinutului de apă mărit, peste 300/,, acest 
unt are o durată redusă de conservabilitate, şi ca 
atare trebuie consumat cît mai repede după obţinere. 

Caracteristici. Untul obţinut în gospodărie are o 
culoare albă-gălbuie, uniformă în toată masa, mai 
gălbuie primăvara și vara şi cu nuanţă albicioasă 
în special iarna. 


IAZ, 
zai) 
Fig. 2 — Putinei din lemn cu bătător 

Consistenţa este unctuoasă dar, datorită conţinu- 
tului ridicat de apă, apar la apăsare picături mari la 
suprafaţă. 3 

Mirosul şi gustul plăcut, aromat caracteristic un- 
tului proaspăt, au o aromă mai puternică decît a celui 
de fabrică îl face să fie preferat de unii, în ciuda gus- 
tului uneori ușor acrișor. Aroma se datorează za- 
rei rămasă în masa untului, dar care influențează 
negativ conservabilitatea lui. 

Untul preparat în gospodărie, așa-numitul unt 
țărănesc, are un conţinut de grăsime de numai 60— 
650/9. 


UNT TOPIT 


În funcție de materia primă din care provine, un- 
tul topit poate fi de două feluri : unt topit de oaie și 
unt topit de vacă. 


1. UNTUL TOPIT DE OAIE 


Acest produs este cel mai vechi cunoscut deoarece 
el reprezenta forma de valorificare a grăsimii rezul- 
tată din prelucrarea anumitor brînzeturi din lapte de 
oaie (brinza de burduf, caşcaval etc.). 

Prepararea untului de oaie la stină. Pentru obține- 
rea lui se folosește zerul gras care rezultă de la pre- 
sarea cașului jintuit (mărunţit pe crintă). Zerul se 
păstrează într-un ciubăr și, cînd se adună în canti- 
tate suficientă, se bate pentru a obține unt ; în mod 
obișnuit odată la două săptămîni. 

Putineiul, de formă cilindrică, din lemn, este înalt 
de 1,3 m și are diametrul de 20—25 cm ; are un bă- 
tător și se numeşte bădău. 

Untul de oaie se trece apoi într-o piele de burduf 
pregătită asemeni celei pentru brînză. Burdutul de 
unt se păstrează agăţat într-un cui în camera de 
depozit a stînii. De fiecare dată cînd se adaugă unt 
în burduf, se pune şi sare, în proporție de 2—30/0, ca 
la brînza de burduf. Cînd burduful s-a umplut, se 
presară deasupra o cantitate mai mare de sare și se 
coase pielea, păstrindu-se în aceleași condiţii pînă 
toamna. 

Prepararea untului de caşcaval. Ca urmare a opă- 
ririi cașului din lapte de oaie, în apa de opărire 
trece o cantitate mică de grăsime. Această grăsime 
se poate recupera sub formă de unt topit, denumit 
popular „unt de caşcaval“, produs mult apreciat în 
Orient. 

După terimnarea opăririi caşului, apa de opărire 
din cazan se lasă pînă a doua zi, cînd se adună stra- 
tul de grăsime format la suprafaţă și se pune în- 
tr-un vas care se acoperă. Colectarea grăsimii se 
face zile la rînd, pînă cînd se adună o cantitate 
suficientă. 

Pentru topire se folosește un cazan (poate fi ca- 
zanul de opărire a caşului), în care s-a pus o canti 
tate redusă de apă, cca 100, din volum, se încă! 
zește și apoi se adaugă grăsimea pentru topire. 
Amestecul se încălzește pînă la temperatura de cca 
80°C şi se menţine la această temperatură 1—1 1/2 
oră. Se lasă apoi în repaus cîteva ore. Stratul de 
unt topit care se separă la suprafaţă este cules, tre- 
cut în vase de păstrare şi lăsat să se răcească. În 
aceste recipiente bine închise, de obicei bidoane me- 
talice, untul topit se depozitează la rece, 

UNTUL TOPIT DE VACĂ 


Prepararea untului topit de vacă se realizează în 
gospodărie. Untul cu anumite defecte de gust, im- 
propriu pentru consumul ca atare, se topeşte și 
poate fi utilizat la prepararea diferitelor produse cu- 
linare. 

'Topirea untului se face în vase smălţuite, în care 
se toarnă apă fierbinte cu temperatura 70—80* (cca 
20—150/, din volumul vasului). Bucăţile de unt, cu- 
răţate eventual de urmele de mucegai, se introduc 
în vasul cu apă fierbinte și se menţin timp de o 
oră la temperatura ridicată. 

Pentru ca precipitarea resturilor de substanțe pro- 
teice să se facă cît mai rapid şi complet, se adaugă 
untului 3—50/, sare. Precipitatul astfel format, îm- 
preună cu eventualele impurități din unt, se depun 
pe fundul vasului, separîndu-se de grăsime. 

Se lasă în repaus totul timp de 3—4 ore. Stratul 
superior de grăsime limpede se trece în ambalaje 
(vase smălţuite, borcane de sticlă), unde are loc 
răcirea. Ambalajele se acoperă cu hîrtie celofan 
sau alt material pentru a împiedica contactul cu ae- 
rul și se păstrează în încăperi răcoroase (10—12*C) 
sau la frigider. 

Caracteristici. Untul topit are o structură fin nisi- 
poasă, culoare gălbuie și o aromă specifică. 

Datorită conţinutului de apă redus (2—30/0) şi a 
conţinutului ridicat de grăsime (97—98%,), untul 
topit are un grad ridicat de conservabilitate. 

8. BRINZETURI 


Prelucrarea laptelui în vederea obţinerii brinzeturi- 
lor reprezintă o formă veche de valorificare a aces- 
tuia, vizînd obţinerea de produse care constituiau 
hrana zilnică a omului din cele mai îndepărtate 
timpuri. Datorită conservabilității mai mari, brîn- 
zeturile se puteau păstra pînă în iarnă, consumîn- 
du-se atunci cînd laptele de oaie lipsea. 

Dintre toate produsele lactate brinzeturile au cea 
mai largă arie de consum, datorită caracteristicilor 
gustative variate, valorii nutritive ridicate, unele 
avînd şi proprietăţi dietetice. 

Laptele de oaie a constituie iniţial singura mate- 
rie primă din care s-au realizat sortimentele de 
brînză autohtone de bază : caşcaval, brînză frămîn- 
tată etc. Mai tîrziu, pe la sfîrşitul secolului al XIX- 
lea, a început şi prelucarea laptelui de vacă în 
brânzeturi. 

Timp îndelungat prepararea brînzeturilor s-a rea- 
lizat sub formă casnică — meșteşugărească, speci- 
fică micii producţii artizanale. Datorită progreselor 
remarcabile ale ştiinţei și tehnicii, fabricarea brîn- 
zeturilor a depășit acest stadiu, devenind astăzi o 
adevărată industrie, în continuu progres. 

În ţara noastră se fabrică în cantitate importantă 
atît brînzeturile tradiţionale (caşcaval,  brînzeturi 

frămâîntale, telemea etc.), cît şi o gamă largă de sor- 
timente din toate categoriile de brînzeturi (Camem- 
bert, tip Roquefort, Olanda, Trapist, Șvaiţer, Cedar 
etc.), 

Și în prezent o mică parte din brînzeturile autoh- 
tone se obţin prin procedee vechi, artizanale, respec- 
tînd tradiţia specifică anumitor regiuni din ţară. 


CHEAGUL ȘI FOLOSIREA LUI 


Coagularea Maptelui (închegarea) este o fază im- 
portantă în procesul de preparare a brînzeturilor, 
realizindu-se cu ajutorul unei enzime (ferment), 
denumit cheag, care face ca laptele să treacă din 
stare lichidă în stare gelificată, sub formă de coagul. 

Coagul obţinut este supus apoi unei prelucrări 
specifice fiecărui sortiment de brînză (mărunţire, 
încălzire, formare, presare), rezultînd produsul crud 
(caș). Acesta se maturează în anumite condiţii de 
temperatură şi umiditate, realizîndu-se în final 
brînza maturată, cu anumite caracteristici. 

Cheagul este o enzimă-ferment care se găsește în 
mucoasa stomacului “viţeilor și al mieilor foarte ti- 
neri, hrăniţi exclusiv cu lapte. 

Cheagul este de două feluri : cheagul preparat la 
stînă sau în gospodării și cheagul industrial. 

Cheagul preparat la stînă sau în gospodărie. După 
sacrificarea mielului sau viţelului tînăr, ze ia com- 
partimentul al patrulea al stomacului, se golește de 
conţinut prin presare pe la unul din capete sau 
prin spălare cu un jet de apă, fără a-l despica. Se 
înlătură părţile grase de la suprafaţă. Se leagă ca- 
pătul de jos, se umflă, după care se leagă și cel de 

sus şi se atirnă pentru uscare "în locuri ferite de 
soare şi praf, bine ventilate. 

După uscare, cheagul se dezleagă la unul din ca- 
pete, se presează cu mîna pentru a scoate aerul din 
interior și se păstrează la loc uscat, întunecos şi rece. 

Cheagurile cele mai bune sînt cele de mărime mij- 
locie, de culoare galbenă și cu miros plăcut, carac- 
teristic. 

Pregătirea cheagului pentru coagularea laptelui 
comportă o succesiune de operaţii. În primul rînd 
se despică stomacul pe mica curbură, se curăță cu 
atenție părțile străine de pe mucoasă (fără a distruge 
sau îndepărta mucoasa, care conține fermentul activ). 
Se leagă 4—6 stomacuri sub formă de sul şi se taie 
cu un cuţit în fişii, ca tăiţei laţi de 5—8 mm. Fi- 
șiile de cheag, tăiate în cantitatea necesară, se pun 
într-un vas smălţuit, turînînd peste ele zer. Zerul 
trebuie urdit înainte, adică fiert și îndepărtată urda 
precipitată, apoi răcit la 20*C Zerul trebuie să aco- 
pere suprafaţa fîşiilor de cheag. Peste vas se pune 
o pînză sau un tifon şi se lasă la loc răcoros (16— 
18*C), timp de 6—8 ore. Se mai adaugă apoi zer, 
la fel de pregătit și sare în proporţie de 50/% faţă de 
cantitatea de zer din vas. Se lasă în repaus de 36—48 
ore, timp în care fermentul din mucoasa stomacală 
este extras şi trece în zer. Totul se strecoară prin- 
tr-un tifon, iar soluţia obţinută se poate folosi pentru 
coagularea laptelui. 

Pentru a stabili cantitatea de soluţie de cheag ne- 
cesară închegării unei anumite cantităţi de lapte, se 
efectuează proba închegării, procedîndu-se în modul 
următor : 

Se introduc într-un pahar sau o cană 10 linguri 
de lapte încălzit la temperatura de coagulare și o 
lingură din soluţia de cheag pregătită, amestecîn- 

du-se 2—3 secunde. Se lasă în repaus ; coagularea 
se consideră terminată în momentul cînd coagulul 
format se desprinde de pereţii vasului. 

Cantitatea de cheag necesară coagulării se calcu- 
lează după formula : 


iS 
600-4 


în care: 

C = cantitatea necesară de soluţie de cheag, 
în 1; 

L = cantitatea de lapte ce trebuie închegată, 
în, 

S = timpul în care a avut loc coagularea probei, 
în secunde ; 

t = timpul în care va trebui să coaguleze lap- 
tele, în minute. * 

Exemplu : într-o stînă sau gospodărie la prepa- 
rarea caşului pentru brînză frămîntată trebuie să 
se închege 40 1 lapte de oaie la temperatura de 32°C 
timp de 60 min. Dacă proba a coagulat în 180 sec, 
cantitatea necesară de soluţie de cheag va fi: 

c = 40X180_ 0,2001 
600x 60 

Cheagul industrial se prepară în fabrici dotate cu 
instalaţii speciale, sub formă de cheag lichid sau 
praf. 

Cheagul praf, cel mai frecvent folosit la prepara- 
rea brînzeturilor, se prezintă sub forma unei pulberi 
fine, de culoare albă-gălbuie , uneori 'cu nuanţă ce- 
nușie, cu un miros slab, caracteristic, 

Pentru a fi întrebuințat trebuie să se cunoască 
tăria cheagului. Aceasta reprezintă numărul de părţi 
de lapte acru ce se pot coagula cu o parte de cheag, 
cifre de obicei notate pe etichetă sau în instrucțiunile 
de folosire. De exemplu, 1 / 10 000, adică 1 1 cheag 
lichid coagulează 10 000 1 lapte. Tăria indicată este 
valabilă numai atunci cînd laptele are aciditatea nor- 
mală, iar coagularea se face la temperatura de 35° C, 
pe o durată de 40 de minute. 

Pentru determinarea cantității de cheag necesară 
închegării laptelui se procedează conform exem- 
plului dat mai înainte. Din cheagul praf se pregă- 
teşte întîi o soluție. Se iau 0,500 apă fiartă și răcită 
la 35—40°C, se introduc 1—2 măsuri de cheag praf 
(în funcție de cantitatea de lapte care se coagulează 
şi tăria cheagului) şi o linguriţă de sare, amestecîn- 
du-se pînă cînd cheagul se dizolvă complet. Din 
soluţia de cheag astfel pregătită se face proba în- 
chegării. 


BRÎNZA DE VACĂ 


Brînza de vacă este un produs foarte solicitat, 
mult apreciat de consumatori, datorită calităţilor 
sale nutritive şi dietetice. 

Prepararea brînzei de vacă a reprezentat forma 
cea mai simplă de valorificare a laptelui în gospodă- 
rie, coagularea realizîndu-se prin aciditatea naturală. 

Prepararea brânzei de vacă prin acidifiere naturală. 
Procedeul se lică numai în gospodăriile rurale, 
unde din cantităţi reduse. de lapte producătorii își 
prepară brînză de vacă pentru nevoile proprii. 

Mulgerea și păstrarea laptelui pînă la prelucrare în 
condiţii cît mai igienice asigură realizarea unui pro- 

dus de calitate, nedăunător sănătăţii. Vacile trebuie 
să fie însă controlate periodic, pentru a se preveni 
transmiterea anumitor boli de la animal la om. Lap- 
tele, imediat după muls, se filtrează și, în stare caldă, 
la temperatura de 24—30*C, se trece în vase smăl- 
țuite sau de aluminiu. În sezonul rece sau cînd lap- 
tele s-a răcit, trebuie reîncălzit. 

În încăperea unde se face coagularea laptelui tem- 
peratura va fi de 22—26*C, pentru a asigura desfă- 
șurarea procesului de acidifiere normală. Durata coa- 
gulării este de cca 24 ore. 

Masa de coagul obţinută se scoate din vasul în 
care a avut loc coagularea laptelui cu ajutorul. unei 
linguri mari sau unei farfurii mici, cu marginile cît 
mai subțiri, preferabil din aluminiu. Coagulul se 
pune într-un vas larg, de forma unei tăvi, așezînd 
deasupra o sedilă sau un tifon în strat dublu, în 
prealabil înmuiate în apă. Coagulul se așază cu lin- 
gura, sub formă de straturi suprapuse, pînă ce se 
epuizează toată cantitatea. 

Coagulul se taie cu ajutorul unui cuţit cu vîrful 
rotunjit în cuburi cu latura de 4 cm, iar capetele 
sedilei sau tifonului se string deasupra masei de 
coagul. Totul se lasă în repaus aproximativ o jumă- 
tate de oră. După acest interval, capetele se înoadă 
în diagonală şi sedila se atîrnă într-un cui, unde se 
lasă timp de 4—6 ore pentru scurgerea zerului. 

În situaţia în care scurgerea zerului se face greoi, 
se poate presa coagulul din sedilă cu o greutate ce 
nu trebuie să depășească masa brânzei. 

Eliminare zerului și asigurarea unui proces de aci- 
difiere normal al brînzei sînt condiţionate de mem- 
ținerea unei temperaturi de 20—30*C în încăperile 
unde se face scurgerea zerului, 

Prepararea brânzei de vacă din lapte pasteurizat. 
Se foloseşte pentru preparare lapte pasteurizat, li- 
vrat în sticle de către întreprinderea de industria- 
lizare a laptelui reţelei comerciale. Laptele se în- 
călzește la temperatura de 24—28*C, se adaugă pen- 
tru fiecare 4 1 cîte două linguri de maia (30m1) și 
1 ml soluţie de clorură de calciu în concentraţie de 
400/1. Se recomandă să se folosească drept maia lapte 
bătut sau produsul Sana. 

Pentru asigurarea unui coagul suficient de legat 
și o seurgere ulterioară a zerului corespunzătoare, 
se adaugă laptelui o cantitate mică de cheag ; cînd se 
folosește cheag lichid (puterea de coagulare 1/10 000) 
la 4 1 lapte se adaugă 1—2 picături. 

Cheagul se introduce în lapte după ce s-a adăugat 
maiaua și clorura de calciu, lăsînd totul în repaus 
aproximativ 2 ore. Laptele astfel pregătit se lasă 
pentru fermentare — coagulare timp de 16—20 ore, 
într-un vas acoperit, la o temperatură de 20—22*C. 

După ce coagulul s-a format și este bine legat, se 
taie în coloane cu secţiune pătrată, avînd latura de 
6 cm și se lasă în repaus 15—20 min. Se elimină o 
parte din zer şi se scoate pe sedilă sau tifon, prelu- 
crîndu-se conform indicaţiilor- prezentate la obține- 
rea brînzei prin acidifiere naturală. 

Cînd coagulul este moale şi nu se scurge bine ze- 
rul, atunci masa de coagul din vas se încălzeşte 
după tăiere pe o baie de apă la 40—50°C, pînă cînd 
coagulul devine ferm şi zerul se separă. Cînd nu dis- 
punem de baie de apă, încălzirea se poate face în 
cuptorul aragazului, la flacără mică, cu uşa cupto- 
rului uşor deschisă. 

Caracteristici. Brînza de vacă se prezintă sub 
forma unei paste fine cremoase, moale, de culoare 

albă pînă la alb-gălbui. Gustul este plăcut, acrişor, 
fără a avea o nuanţă-de acru sau amar. 

Conţinutul de apă variază între 70 și 800/0, iar 
grăsimea, raportată la produsul ca atare, variază 
între 8 şi 100/, la brînza grasă. 

Din brinza proaspătă de vacă se pot prepara di- 
ferite sortimente : 

— brinza proaspătă de vacă cu smîntînă se ob- 
ţine din brînză de vacă dietetică (slabă) în amestec 
cu smîntînă, în diferite proporţii (circa  70—800/0 
brînză şi 20—300/, smîntînă) ; 

— brinza proaspătă de vacă cu adaosuri: tip 
aperitiv, cu sare și alte condimente (boia, chimion 
etc.) și tip desert, cu ingrediente și substanţe aro- 
matizante (zahăr, vanilie, cacao, stafide etc.) 


BRIÎNZA TELEMEA 


Brînza. telemea, cunoscută și sub denumirea de 
brînză albă sau brînză de Brăila, este un produs care 
s-a răspîndit mult la noi în ţară, în prezent fiind 
unul dintre sortimentele de brînză deosebit de mult 
apreciat. 

Procedeul clasic — original de preparare a brînzei 
telemea diferă de celelalte sortimente de brînzeturi 
prin modul de prelucare a coagului și maturarea— 
păstrarea brînzei, care se fac în putini umplute cu 
saramură. 

La început, brînza telemea se prepara din lapte de 
oaie, de către baci, chiar în incinta stînei, folosind 
utilaje rudimentare. Treptat, tehnologia de preparare 
a evoluat, s-a perfecţoinat tehnica de lucru din ge- 
neraţie în generaţie, utilajele s-au modernizat şi 
condiţiile de lucru s-au îmbunătăţit prin construirea 

de secţii și frabrici moderne. Prin trecerea fabricării 
brînzei telemea la nivel industrial a început să se 
folosească ca materie primă și laptele de vacă, pre- 
cum și cel de bivoliţă. 

În cele ce urmează, vom prezenta procedeul de 
preparare clasic, original, care a stat la baza teh- 
nologiei actuale industriale şi se mai aplică și astăzi 
la stînă şi în gospodăriile individuale. 

Preparare. La prepararea brînzei telemea se fo- 
loseşte laptele de oaie proaspăt, care trebuie bine 
strecurat, deoarece laptele de oaie se recoltează în 
condiţii igienice mai puţin bune, pentru eliminarea 
diferitelor impurități, care pot trece în el, mai ales 
în timpul mulsului. Dacă laptele nu este bine strecu- 
rat nu se poate obţine o brînză de calitate. 

Pentru coagulare, laptele crud se trece în cazane 
metalice cositorite, de diferite capacităţi, în funcţie 
de cantitatea care se prelucrează. În trecut, se folo- 
seau pentru coagulare vase de lemn (ciubăre), care 
prezentau dezavantajul spălării greoaie și nu asigu- 
rau un grad corespunzător de igienă. 

Înainte de coagulare, laptele se încălzește la o 
anumită temperatură, în funcţie de sezon : vara tem- 
peratura este de 26—28*C, iar în perioada de iarnă 
de 30—32*C. - 

După ce s-a pregătit soluția de cheag în cantitate 
corespunzătoare, se toarnă peste laptele din cazan 
şi se amestecă cu o lopățică de lemn, cu mişcări 
circulare într-un sens și în sens invers, timp de 1 —2 
minute, după care se lasă în repaus pentru coagu- 
lare. Durata de coagulare variază între 45 și 60 de 
minute. Peste cazan se așează un capac curat de 
lemn și se acoperă cu o sedilă curată .În timpul ier- 
nii, cînd temperatura încăperii în care se face coa- 

gularea laptelui este mai scăzută (sub 15°C), se 
acoperă şi cu o pătură groasă. 

În timp ce laptele coagulează se pregătește crinta 
(masa), cu celelalte ustensile necesare prelucrării coa- 
gulului. Crinta pe care se prelucrează coagulul în 
brînză este din lemn de brad, cu lăţimea de 1 m şi 
lungimea de 2—4 m ; scîndura care formează margi- 
nea crintei are înălţimea de 18—20 cm. Crinta este 
așezată pe capre înalte de 0,8—0,9 m uşor înclinată, 
pentru a asigura scurgerea zerului. 

Pe crintă se aşează chenare de lemn de brad de 
formă pătrată, cu latura de 90 de cm, înalte de 20 
cm şi prevăzute cu călcîi de lemn înalt de 3—5 cm, 
pentru a permite scurgerea zerului. 

Pe chenare se așază sedila cu dimensiuni, de 1,5 / 
1,5 m, pe care se poate trece coagulul rezultat din 
100—120 1 lapte de oaie. Înainte de a fi așezată pe 
chenar, sedila se înmoaie în. apă și se stoarce, pre- 
venindu-se astfel lipirea coagului pe sedilă şi îngre- 
uierea scurgerii zerului, datorită stratului de coagul 
fixat pe suprafaţa acesteia. 

După ce s-a așezat sedila pe chenar, se presară 
boabe de negrilică (Nigellia sativa), cam atît 
cît se poate lua o dată cu trei degete. O repartizare 
uniformă a boabelor de negrilică pe sedilă se rea- 
lizează folosind o cutie metalică prevăzută cu un 
capac c ugăuri care permit trecerea boabelor. Boa- 
bele de negrilică transmit brînzei telemea o aromă 
plăcută, mult apreciată de consumatori. Aroma aces- 
tor seminţe se datorează unor esențe volatile, care 
pare să aibă și un efect conservant, deoarece pe o 
rază de 3—4 mm în jurul fiecărui bob de negrilică 
nu se observă de obicei găuri de fermentare în pastă. 

Coagularea odată terminată, se trece la scoaterea 
coagului din cazan cu ajutorul unui căuș special, cu- 

noscut sub numele de „lingură de telemea“ (fig. 3). 
confecţionat din tablă de oţel cositorit cu marginile 
ascuţite. Coagulul se scoate sub formă de felii late 
cît căușul și groase de 2—3cm, care se aşează pe 
sedila din chenar unele lingă altele, cu: marginile 
suprapuse, în formă de solzi de peşte. Feliile de coa- 
gul se pun în rînduri suprapuse, pînă se umple che- 
“narul. În mod obișnuit, cel care prepară brînza are 
nevoie de numai 6—8 minute pentru a trece pe se- 
dilă coagulul rezultat din 100 1 lapte, îndemînare 
căpătată în timp de către cel care lucrează. 


Fig. 3 — Scoaterea coagului din cazan cu căușul 

După umplerea unui chenar, adică un comparti- 
ment al crintei, se taie masa de coagul în lung şi în 
lat, cu un cuţit cu vîrful rotunjit, în fișii egale, cu 
lăţimea de 3—4 cm. Apoi, se strîng cele patru ca- 
pete ale sedilei, legîndu-se în diagonală două cîte 
două. 

Se „lasă coagulul în sedilă pentru scurgerea zeru- 
lui, timp de 10—15 minute, în funcţie de consis- 
tenţa lui şi temperatura camerei. În cazul cînd se 
prelucrează un coagul mai moale sau temperatura 
camerei este mai scăzută (sub 15°C), este necesară 
o perioadă mai lungă pentru scurgerea zerului ; în 
cazul cînd se prelucrează un coagul mai tare sau 
temperatura încăperii este prea mare (peste 20°C) 
durata de scurgere a zerului se reduce mult. 

După această pauză, se procedează la a doua tă- 
iere, care se face în aceleaşi condiții ca şi prima. 
Se strînge apoi sedila şi se așază deasupra ei un 
capae de lemn, curat și bine spălat. După o pauză 
de aproximativ 15 min, în cazul cînd coagulul este 
moale, se face a treia tăiere sau se trece direct la 
tăierea masei de coagul scurs în felii mari ; margi- 
nile, care sînt mai reci, se aşează deasupra, în adîn- 
citura lăsată de nodul sedilei. 

Se strînge sedila în formă de plic, avînd grijă să 
nu facă cute; împachetarea coagulului se face în 
așa fel încît să se asigure după presare bucăţi. de 
caş cu înălţimea de 12—14 cm. Deasupra se aşază 
un capac de lemn și o greutate calculată astfel încît 
împreună cu capacul să reprezinte 1 /3 din greutatea 
laptelui care a fost coagulat. De exemplu : la un coa- 
gul obţinut din 100 1 lapte de oaie, se va folosi o 
greutate de 30—35 kg. 

Presarea durează 30—35 min, adică pînă cînd ze- 
rul se scurge în picături rare, care se pot număra. 
Temperatura din încăperea unde se face presarea ca- 
şului trebuie să fie de 18—20*C ‘vara şi 16—18*C 
iarna. _* 

Zerul care se scurge din caș trebuie să fie limpede 
și de culoare verzuie. În cazul cînd zerul este albi- 
cios, înseamnă că s-au produs pierderi de caseină şi 
grăsime, în timpul prelucrării coagulului şi presării 
lui. Aceste pierderi pot avea cauze diferite : lapte cu 
aciditate ridicată, coagul prea moale, prelucare bru- 
tală a coagulului, presare prea intensă etc. 

După terminarea presării se despacheteză sedila și 
se taie cașul în bucăţi (calupuri). Tăierea cașului se 
face cu un cuţit cu lama ascuţită și cu vîrful rotun- 
jit. Pentru obţinerea de bucăţi de caș cît mai egale ca 
mărime, se folosește „linia de caș“, reprezentată de 
o scîndură lungă de circa 80 cm, lată de 12 cm și 
groasă de 2 cm. Cu ajutorul acestei linii se taie masa 
de caș în. bucăţi pătrate, cu latura de 12 cm (fig. 4). 

Calupurile de caş se scot din sedilă şi se trec ală- 
turi, pe aceeași crintă, pentru a se întări şi a-și fixa 
forma. Așezarea bucăţilor de caş pe crintă, în rînduri 
paralele cu lungimea crintei şi uşor presate pe chena- 
rul acesteia este necesară pentru menţinerea formei. 
Astfel așezate, bucăţile se lasă 15—30 de minute, 
timp în care se mai scurge zer şi brînza se întăreşte ; 
se practică şi întoarcerea bucăţilor de pe o faţă pe 
alta. 

Vara, calupurile se răcesc cu apă, pentru a preveni 
fermentarea prea puternică” a brînzei, care se sol- 
dează cu defecte la gust şi formă (în secţiune are un 
aspect buretos, denumit popular „brînză dospită pe 
crintă“), . 

Fig. 4 — Tăierea cașului în bucăţi 


Pentru a răci brînza, se astupă orificiul (ciocul 
crintei) prin care se scurge zerul din crintă. Cu un 
vas de 2—3 1 se toarnă apă rece peste mîna cu de- 
getele desfăcute, plimbînd-o deasupra bucăţilor de 
caș, pentru ca apa să fie cît mai uniform reparti- 
zată. Se continuă turnarea, pînă cînd toate bucăţile 
de caş sînt acoperite cu apă. Se lasă astfel aproxi- 
mativ 5 minute şi, cu ambele mini, se imprimă o 
mișcare laterală calupurilor, pentru a permite pă- 
trunderea apei între bucăţile de brînză. După elimi- 
narea apei din crintă, bucăţile de caş se mută pe 
altă parte a mesei, întorcîndu-se. 

Sărarea brînzei telemea se face întîi în saramură, 
de obicei în jgheaburi de lemn de brad așezate sub 
crintă, pentru a putea manipula ușor bucăţile de caș. 
Saramura trebuie să aibă o concentraţie de 20—220/; 
sare; pentru menţinerea acestei concentraţii se in- 
troduc, de obicei, 2—3 bulgări mari de sare la ca- 
petele şi la mijlocul jgheabului. ` 

După introducerea bucăţilor de caş în saramură, 
pe suprafaţa lor-liberă se presară sare granulară, 
circa 83—10 granule pentru fiecare bucată. Durata 
saramurării este de 20—24 ore, în care timp bucă- 
ţile se întorc de 2—3 ori, presărînd pe faţa liberă a 
fiecărei bucăţi de brînză sare granulară. 

Bucăţile de brînză scoase din saramură se trec 
mai întîi în partea joasă a crintei pentru a se scurge 
saramura şi se ţin timp de 5—10 minute; numai 
după aceea se trec în partea de sus a aceleiași crinte, 
pentru sărarea uscată sau, cum se spune popular, la 
„depozit de sare.“ Înainte de a se face sărarea uscată, 
pe locul unde se vor aduna bucăţile de brînză se 
presară sare granulară mare (bob de porumb), peste 
care se așază bucăţile de brînză una lîngă alta, în- 
cepînd cu partea de sus a crintei, în rînduri succe- 
sive și paralele cu latura mai mică a crintei. Pe su- 
prafaţa bucăţilor de brînză se presară, de asemenea, 
sare granulară. Totul se lasă astfel 5—6 ore. În ca- 
zul cînd brînza nu este suficient de întărită, se în- 
toarce, presărînd din nou sare granulară sub bu- 
căţile respective şi pe faţa lor superioară, și se mai 
lasă să stea încă 5—6 ore. 

Urmează așezarea bucăţilor de brînză în putini 
bine spălate şi opărite, în ordinea indicată în figura 
5. Pe fundul putinii şi- între straturile de brînză se 
presară sare grunjoasă. Putinile se umplu numai 
1/3—1/ 2 din capacitatea lor, urmînd a se intro- 

Fig. 5 — Ordinea de aşezare a bucăților de brinză telemea 


duce restul de brînză care se prepară în ziua urmă- 
toare. Din brînză se mai scurge zer, care se elimină 
pe măsură ce putina se umple. Pentru căpăcirea pu- 
tinilor se folosesc capace de lemn, de mărime cores- 
punzătoare, prevăzute cu o gaură rotundă, cu dia- 
metrul de 4 cm, plasată la o margine a capacului, la 
distanţa de 4—5 cm de garden sau o gaură de format 
triunghiular tăiată cu ferăstrăul la capătul unei 
doage a capacului. Gaura de capac se astupă cu un 
dop, după introducerea saramurei în putină. 

Saramura se prepară din apă potabilă, curată, iar 
sarea se curăţă de eventualele impurități. Concen- 
traţia saramurii este de 14—16%/,, în funcţie de con- 
sistenţa briînzei și condiţiile de depozitare. Cînd 
brînza se păstrează în încăperi cu temperatură mai 
ridicată (15—18*C) este necesară o saramură mai 
slabă (concentraţia 1497), deoarece una mai concen- 
trată va întări prea mult brînza. Dacă spaţiul de 
păstrare este rece (4—8°C) şi brînza moale, saramura 
trebuie să fie mai concentrată (concentraţia 160/0), 
pentru a nu se înmuia. 

La o putină de 50 1 plină, bine ambalată, fără go- 
luri între bucăţile de brînză, pentru umplerea puti- 
nei cu saramură sînt necesari numai 3—4 1. În ca- 
zul cînd brînza nu este bine aşezată în putină, can- 

titatea de saramură necesară pentru umplerea unei 
putini, este de 6—8 1. 

Brînza ambalată în mod necorespunzător este ex- 
pusă sfărîmării în timpul transportului, bucăţile 
lovindu-se una de alta. 

Maturarea brînzei telemea se face în încăperi cu 
temperatura de 15— 18*C, timp de 15—20 zile. Cu 
cît această temperatură este mai ridicată, cu atît 
maturarea se face mai repede. Vara, cînd tempera- 
tura exterioară este mai mare se recomandă ca 
brînza telemea să se matureze la temperatura de 
12—15*C. Brinza proaspătă este mai elastică și nu 
are gustul caracteristic pe care-l obţine telemeaua în 
urma maturării. 

Brînza telemea se păstrează în putini, la tem- 
peratura de 10—12*C, în condiţiile oferite de spa- 
tiile răcoroase naturale. Pentru o conservare îndelun- 
gată se recomandă însă temperturi mai scăzute, res- 
pectiv între 4 şi 6°C. 

Caracteristici. Brînza telemea din lapte de oaie are 
o culoare albă ; în secţiune pasta este compactă, cu 
goluri mici, rare. Consistenţa este untoasă și se rupe 
ușor fără a se sfărîma. Mirosul şi gustul plăcute (acri- 
şor, potrivit de sărat). Conţinutul de apă nu depă- 
şeşte 520/,, grăsimea în substanţă uscată aproxima- 
tiv 48%, iar sarea maximum 4,5%/0. 


CAȘ DE MĂNĂȘTUR 
Cașul de Mănăștur este un sortiment de brînză de 
oaie a cărui tehnologie de preparare a fost stabilită 


în anul 1872, în cadrul şcolii agricole din cartierul 
Mănăștur al Clujului. 

Preparare. Materia primă o constituie laptele de 
oaie proaspăt, prelucrarea fiind indicată a se face 
imediat după mulgere. Laptele, după strecurare, se 
încălzeşte la temperatura de 32—34*C. Încălzirea 
se face în cazul cînd laptele muls s-a răcit ; se încăl- 
zește numai o mică parte din lapte, pînă la tempera- 
tura de 60°C și pe urmă se amestecă cu restul, pen- 
tru a obține temperatura dorită de coagulare. 

Coagularea laptelui se face într-un vas de lemn 
(ciubăr) prevăzut cu un orificiu la partea inferioară, 
pentru scurgerea zerului. Laptelui încălzit i “se 
adaugă o cantitate de cheag, astfel încît coagularea 
să dureze aproximativ 30 minute ; în acest timp va- 
sul este acoperit cu ò pătură pentru a-şi păstra tem- 
peratura constantă. 

Coagulul obţinut se taie în coloane, cu sabia de 
lemn, la distanţa de 3—4 cm şi se lasă cîteva minute 
în repaus ; apoi se mărunțește cu ajutorul mîinilor 
în bucăţi de mărimea nucilor ; se strînge și se apasă 
cu ambele mîini pe fundul vasului. Se scoate zerul 
care se separă și se continuă presarea cu ajutorul 
miinilor- pentru a înlătura cît mai mult din cantita- 
tea de zer pe care o conţine. 

După ce zerul s-a scurs prin deschizătura din 
fundul vasului de lemn, în care s-a făcut coagula- 
rea, masa de coagul se apasă ușor spre partea infe- 
rioară a vasului și se mărunţește în continuare, cu 
ajutorul miinilor, pînă ajunge la mărimea alunelor. 
Urmează sărarea (cu 1—207, sare), toată masa de coa- 
gul mărunţit amestecîndu-se bine. 

Peste coagulul astfel prelucrat se toarnă zer cald, 
la temperatura de 42—44*C, se amestecă energic 

pentru a se încălzi toată masa la temperatura de 
38—40°C. E 

După scurgerea zerului, masa de coagul prelucrat 
se taie în bucăţi regulate, de formă paralelipipedică, 
cu lungimea de 20 cm, late de 10 cm şi înalte de 
5 cm, care se pun în forme paralelipipedice de lemn 
de frasin, căptuşite cu pînză. După umplerea for- 
mei, se împăturește pînza deasupra masei de coagul 
și se așază un capac, urmînd să fie presate. 

Pentru presare se folosesc prese simple de lemn 
cu şurub aşezîndu-se sub presă una sau două forme 
suprapuse. Presarea se face progresiv, strîngînd ṣu- 
rubul din oră în oră. Durata presării este de 20—24 
ore, timp în care pînza se schimbă de cel puţin două 
ori, iar eventualele margini neregulate ale bucății 
de caş se taie. Temperatura din camera de presare 
trebuie să fie de 12—18*C. 

După presare cașul trebuie să aibă. o suprafață 
netedă, ceva mai adîncită la mijloc ; lovit cu degetul 
dă un sunet specific și la apăsare formează adîncituri 
care, însă, dispar. 

Bucăţile de caș se trec pentru sărare într-un 
jgheab cu saramură, cu o concentraţie de 10—120/ 
și temperatura de 12—15*C, menţinîndu-se timp de 
24—36 ore. În timpul sărării, bucăţile de caş se în- 
torc de 3—4 ori, iar pe partea superioară a brânzei 
se presară sare grunjoasă. 

Bucăţile de caș sînt scoase din saramură și așe- 
zate pe poliţe pentru zvîntare, într-o încăpere spe- 
cială sau chiar în camera de saramurare. Operația 
de zvîntare durează cca 48 ore, în care timp brînza 
se întoarce din două în două ore, apoi din ce în ce 
mai rar. 

Maturarea se face în încăperi cu temperatura de 
12—15*C şi umiditate relativă a aerului de circa 
90%. În timpul maturării, bucăţile de brînză se 
spală din două în două zile și se întorc, căutînd a 
se menţine coaja cît mai uscată. După 14—21 zile, 
pe. coajă se formează un mucegai alb, care se înde- 
părtează prin spălare, indicînd mersul normal al pro- 
cesului de maturare. Durata de maturare a cașului 
de Mănăștur este de 4—6 săptămîni. 

Pentru păstrare, prdusul se depozitează la o tem- 
peratură sub 6°C şi umiditate relativă a aerului de 
aproximativ 950/9. 
> Caracteristici. Cașul de Mănăştur are formă para- 
lelipipedică cu o greutate medie de 1,5—2,0 kg, o 
consistenţă moale, untoasă, în secţiune nu prezintă 
găuri. Culoarea este alb-gălbuie, mirosul plăcut și 
gustul ușor picant. 

Produsul are un conţinut de apă ce variază între 
45 şi 50%/,, cu 50—550/, grăsime în substanţă uscată 
şi 2—30/ sare. 


BRINZĂ NĂSAL 


Sortimentul de brînză poartă acest nume deoarece 
s-a preparat pentru prima oară în comuna Năsal 
din regiunea Cluj. În această comună există un fel 
de grotă — peşteră naturală într-un deal, care a 
devenit spaţiul de maturare a brînzei Năsal, avînd 
condiţiile de microclimat necesare. Aici, tempera- 
tura și umiditatea relativă a aerului sînt constante 
în tot timpul anului, asigurînd obţinerea unui produs 
de calitate, cu proprietăţi gustative specifice. 

Brînza Năsál face parte din categoria brînzeturilor 
moi, cu mucilagiul la suprafaţă, datorită dezvoltării 

bacteriei roşului (Bacterium linens). Este 
singurul sortiment de brînză românească cu muci- 
lagiu, cu o tehnologie specifică și cu caracteristici 
organoleptice asemănătoare brînzei Limburg, de ori- 
gine germană. 

Preparare. Materia primă o constituie laptele de 
„oaie, de bună calitate, recoltat în condițiuni cît mai 
igienice. 

Laptele se prelucrează imediat după mulgere. 
Pentru coagulare se încălzeşte la temperatura de 
34—36*C, adăugîndu-i-se o cantitate de cheag 
astfel încît coagularea să dureze 35—45 min. Coagu- 
larea se face în cazane metalice sau vase de lemn 
(capacitate 100—180 1). Vasele de lemn sînt prevă- 
zute la bază cu un orificiu astupat cu un dop desti- 
nat eliminării zerului, ca: şi cele folosite la fabricarea 
cașului de Mănăștur. 

- După închegare, coagulul se taie și se mărunţeşte 
cu harfa pînă bucăţelele ajung de mărimea bobului 
de grîu, operaţie care durează 10—18 minute. 
Masa de coagul mărunţită se lasă în repaus cîteva 
minute și apoi se elimină o parte din zer. Coagulul 
mărunţit se frămîntă și se presează cu mîinile pe 
fundul cazanului; apoi se taie în bucăţi pătrate, 
cu latura de 3 cm. Zerul rezultat se elimină și se 
adaugă sare în proporţie de 1%/,, amestecînd întreaga 
masă cît mai energic. Peste coagulul astfel pregătit, 
se toarnă treptat şi în strat subţire zer încălzit la 
65—70*C, amestecînd continuu şi energic întreg con- 
ținutul cazanului. Zerul se introduce în proporţie 
de 35%/, faţă de cantitatea de lapte supus închegării. 

Urmează punerea coagulului în forme de lemn cu 
dimensiuni de 22 X 12 X5 cm, La început coagulul 
se introduce în forme fără pînză ; apoi se înfăşoară 
în pînză şi se reintroduce în forme. 

Pentru presare se folosesc presele eu șurub, du- 
rata de presare fiind de 6—8 ore, timp în care bu- 
căţile de brînză se întorc de 2—3 ori, strîngînd trep- 
tat şurubul de presare. 

Cînd presarea se consideră terminată, bucăţile de 
brînză crudă se scot din forme şi se trec la sărare. 
Se folosesc bazine cu saramură cu o concentraţie de 
18—20% și o temperatură de 12—14*C ; durata sa- 
ramurării este de 6—12 ore. 

După saramurare, brînza se lasă la zvîntat pe 
poliţe un anumit timp, urmînd să fie trecută în spa- 
tiul natural de maturare, la temperatura de 12—18*C 
şi umiditatea relativă a aerului ridicată ; în aceste 
condiţii brînza maturează timp de 4—6 săptămîni. 
În timpul maturării bucăţile de brînză se şterg cu 
cîrpe înmuiate în apă slab sărată. Prin acest trata- 
ment se urmăreşte crearea condiţiilor favorabile dez- 
voltării mucilagiului pe suprafaţa bucăţilor de 
brînză. 

Caracteristici. Brînza Năsal are formă paralelipi- 
pedică cu o greutate de 1,2—1,4 kg. Coaja este sub- 
tire de culoare gălbuie, la suprafață cu un strat mu- 
cilaginos. Pasta este moale, de culoare albă, fără 
desen, cu miros şi gust specific, picant, uşor sărat. 

Brînza Năsal are un conţinut de apă ce variază 
între 48 şi 520/0, grăsimea raportată la substarița 
uscată este cuprinsă între 45 şi 55%, iar conţinutul 
de sare 2—30%. 

Acest sortiment de brînză se prepară și astăzi în 
acelaşi loc unde s-a obţinut pentru prima dată, însă 
în alte condiţii. Ca materie primă, în afară de laptele 
de oaie se folosește în mod curent și cel de vacă, 
lucru ce permite fabricarea în cantităţi mai mari. 

Din punct de vedere tehnologic s-au adus modifi- 
cări pentru a permite fabricarea acestui sortiment 
la nivel industrial, cu utilaje perfecţionate. 

Deoarece pe suprafaţa brînzei se formează în tim- 
pul maturării un mucilagiu- care, cu toate că se 
spală înainte de ambalare, se poate dezvolta ulte- 
rior, la depozitare, dînd un. gust specific, pentru 
unii consumatori considerat neplăcut, s-a trecut la 
tratarea suprafeţei cu praf de amidon. Prin acest 
procedeu se- elimină dezavantajele semnalate, iar 
produsul capătă un aspect comercial corespunzător. 

Brînzeturile se depozitează la temperaturi cît mai 
scăzute, sub 2*C. 


CAŞCAVAL 


Caşcavalul face parte dintre sortimenele de brîn- 
zeturi româneşti şi s-a preparat din timpuri foarte 
vechi atît în Țările Române cît și în Transilvania. 

După cum s-a mai amintit, documentele atestă că 
încă din anul 1374 în zona de munte se producea 
cașcaval. La început s-a preparat tipul de cașcaval 
de munte, cu pasta tare, care se afuma. Ulterior pre- 
pararea acestui sortiment de brînză s-a modificat 
şi extins sub două forme : caşcaval de munte și caş- 
caval de cîmpie. 

Cașcavalul de. munte era produs în două sorti- 
mente : cașcaval de Penteleu (denumire dată după 
muntele unde s-a obținut), caracterizat printr-o pastă 
moale, neafumat şi caşcavalul afumat, cu pastă 
mai tare. Cașcavalul de cîmpie prezenta o pastă 
tare, și era sărat mai tare, pentru a i se asigura con- 
servarea. 

În prezent se obțin cașcavalul de Dobrogea şi caş- 
cavalul de Penteleu, considerate ca sortimente de 
bază la care se adaugă caşcavalul afumat, cu o arie 
mai restrînsă, respectiv numai în zone de regiune 
de munte. 

La aceste sortimente de caşcaval se folosea iniţial 
numai laptele de oaie, procedeul de obţinere deose- 
bindu-se de al celorlalte brinzeturi printr-o fază de 
prelucrare specifică „faza de opărire“ a cașului ma- 
turat. În urma opăririi la temperatura de peste 70°C, 
cașul se topeşte, se frămîntă şi apoi se formează. 
Caşcavalul se maturează în anumite condiţii de 
temperatură și umiditate, care îi asigură gustul şi 
aroma caracteristice. 

Pentru prepararea caşului și cașcavalului se fo- 
loseau unele unelte și utilaje specifice (fig. 6) : 


e 


Fig. 6 — Unelte pentru prelucrarea coagulului : a-cuțit; D- 
harfă ; c-zdrobitor d-butalcă ; e-amestecător 

— Sabia pentru tăiat coagulul. 

— Harfa pentru mărunţirea coagulului și forma- 
rea bobului. 

— Zdrobitor (mărunţitor de coagul), unealtă pri- 
mitivă, care se folosea în trecut, cînd nu exista harfa. 

— Amestecător pentru masa de boabe de coagul 
din cazan. 

— Cazan de opărire confecţionat din tablă de oţel 
sau de cupru (3 mm grosime), bine cositorit în inte- 
rior, de formă tronconică, cu fundul ușor ovalizat, 
avînd următoarele dimensiuni : diametrul la deschi- 
derea superioară 1—1,10 m, diametrul la fund 0,70m, 
înălțime 0,80 m. ` 

Cazanul se înzideşte în cotloane, parţial sub nivelul 
pardoselei din încăperea respectivă, astfel încît nu- 
mai 0,6—0,7 m din înălţimea lui se află deasupra. 

— Coșuri pentru cîntărirea şi opărirea caşului tă- 
iat în felii. Iniţial acestea se confecţionau din tablă 
de oţel cositorit sau din tablă de aluminiu cu grosi- 
mea de 2 mm. 

Coșul are forma tronconică cu dimensiunile : dia- 
metrul la deschiderea superioară 45 cm, diametrul la 
fund 35 cm, înălţimea 45 cm. 

Tabla are găuri cu diametrul de 1 mm, numărul lor 
pe cm? fiind de 6—7 ; pe o distanţă de 8—10 cm de 
la marginea superioară, nu se prevăd găuri. Pentru 
a mări rezistenţa coșului acesta este prevăzut cu ar- 
mătură formată din 8 lame de oţel late de 20—25 
mm și grosime de 2 mm, așezate longitudinal în ex- 
terior şi prinse la cele două cercuri. Coșul are două 
toarte pentru manipulare înfășurate în pînză groasă 
pentru a nu-l arde la mînă pe opăritor. Astăzi coșul 
metalic este înlocuit cu coșul de nuiele, mult mai 
ușor de manipulat, în care pătrunderea apei se face 
mai uniform. 

— Masa de lucru, pe care se prelucrează pasta de 
caș opărită, este așezată lîngă peretele despărțitor 
dintre camera de lucru și camera de opărire, cît mai 
aproape de uşa dintre aceste încăperi și are un for- 
mat dreptunghiular, cu următoarele dimensiuni : 
lungime 2,20—2,50 m; lăţime 0,8—0,9 m; înăl- 
time 0,8 — 0,9 m; La marginea dinspre zid masa de 
lucru are un chenar de scîndură înalt de 0,15—0,18 
m ; la mijlocul lui se așază cutia cu sare (capacitate 
cca 5 kg). Masa de lucru este bine încheiată și fixată 
pe locul său, pentru a nu se deplasa în timpul pre- 
lucrării pastei. 

— Formele metalice diferă ca mărime în funcţie 
de greutatea cașcavalului. În mod curent se folo- 
seau forme pentru roţi în greutate de cca 7 kg, cu 
următoarele dimensiuni ; diametrul interior. la mar- 
gine 28 cm ; diametrul la mijloc (bombare) 29 cm ; 
înălțime 10 cm. 

Pentru cașcavalul de Dobrogea se foloseau mărci 
metalice, înalte cît forma și late de 12—16 cm, pen- 
tru a delimita o suprafaţă plană la roata de cașca- 
val, permițînd așezarea acestuia pe cant la uscat. 

Mesele, pe care se toarnă în forme pasta de caș 
opărit sînt dreptunghiulare, cu lăţimea de 1,20— 
1,30 m şi lungimea în raport cu dimensiunile încă- 
perii ; între mese se lasă un spaţiu de acces de cel 
putin 0;8m. 

Aceste mese sînt confecţionate din scîndură de 
brad, cu grosimea de 2,5—3 cm, lăţime 30—32 cm, 
iar lungimea cel puţin 3 m. Scîndurile trebuie să fie 
geluite pe faţa superioară şi bine unite (fără spaţii 
libere între ele). 

Rafturile din sala de maturare sînt contecţio- 
nate pe două etaje, înalte fiecare de -cîte 0,65 m, 
primul raft, de jos, aflîndu-se la 0,3—0,4 m faţă de 

pardoseală ; pe fiecare raft se pot aşeza cîte patru 
rînduri de coloane de caşcaval. Lăţimea rafturilor 
este de 1,20 m, fiecare fiind format din 4 scînduri 
paralele de 0,3 m lăţime (grosimea scîndurii 0,04 
m). Între două rafturi 'se lasă un spaţiu liber de cel 
puţin 0,75 m pentru accesul necesar persoanelor ce 
se ocupă de îngrijirea caşcavalului. Rafturile se 
așază în lungul sălii de maturare, lăsînd spaţii li- 
bere de 0,6—0,8 m. pe lîngă pereţi ; de asemenea, 
se lasă spaţii libere de cel puţin 1 m, pe lîngă pe- 
reţii transversali. La fiecare 6—8 m de lungime a 
ratturilor, se lasă un spaţiu liber de 0,8—1 m, care 
traversează sala de maturare de la un zid la altul. 

Pentru prepararea cașcavalului de Penteleu se 
folosesc , în general, aceleaşi utilaje ca şi pentru 
obţinerea cașcavalului de Dobrogea cu următoarele 
deosebiri : 

— pentru opărirea cașului nu se folosesc coșuri, 
operaţiunea efectuîndu-se în ciubăre de lemn ; 

— formele de caşcaval sînt mai mici, avînd urmă- 
toarele dimensiuni : diametru 24—25 cm ; înălţime 
10cm ; 

— la formele pentru cașcavalul de Penteleu nu 
'se foloseşte marcă. 


‘CAŞCAVAL DE DOBROGEA (CAȘCAVALUL DE CIMPIE). 


Prepararea cașului. Produsul se obţine de obicei 
în localuri amplasate în zona de producere a lapte- 
lui de oaie. 

Laptele proaspăt de oaie se încălzește la tempe- 
ratura de 30—32*C, moment cînd se adaugă atîta 
cheag încît coagularea să dureze 30—40 minute. 

Prelucrarea coagulatului constă în tăierea cu sabia, 
apoi mărunţirea cu harfa pînă la mărimea bobu- 
lui de mazăre. 

În cășeriile primitive, pentru mărunţirea coagulu- 
lui, se folosea un zdrobitor din lemn, format dintr-o: 
tije care avea la bază două bucăţi, tot din lemn, în 
formă de cruce, denumit în Dobrogea „butalcă“ 
(fig. 6). Prin acest mod de mărunţire se produceau 
mari pierderi de coagul (prătuire), procedeul fiind, 
deci, neeconomic. 

După ce coagulul a fost mărunţit pînă la mărimea 
dorită, se trece la „uscarea“ lui prin încălzirea în- 
tregului conţinut la temperatura de 43—45*C. În- 
călzirea se face prin adăugare de zer și apă caldă, 
după ce în prealabil s-a scos din cazan circa 1/3 din 
zer. La temperatura de 43—45*C masa de coagul 
se menţine 8—12 minute pentru uscarea bobului, 
timp în care se amestecă continuu. 

După ce bobul de coagul este uscat, se lasă în: 
repaus citeva minute şi se scoate zerul prin sifonare. 
Se adaugă poate masa de coagul din cazan apă ră- 
cită la 15—20*C, pentru spălarea bobului și răcirea 
lui. Se elimină din nou zerul şi, cu ajutorul unui 
vas metalic de 5—10 1, se scoate bobul de caș îm- 
preună cu zerul rămas pe o sedilă așezată pe crintă, 
unde se presează timp de 1—1,5 ore, pînă cînd nu 
mai curge zer decît în picături rare. Pentru presare 
se folosește un capac de lemn, pe care se așează o 
greutate (piatră). 

După ce presarea a fost terminată, cașul se taie 
în două sau în patru bucăţi, în funcţie de mărimea 
lui și se lasă pe crintă, la scurs, încă 15—20 minute. 
Bucăţile de caș sînt trecute apoi într-un loc răcoros 
și aerisit, unde rămîn la maturare (dospire) maxi- 
mum 18 ore, 

Prepararea cașcavalului. În fiecare zi, se transportă 
la cășerie pentru prelucrare în caşcaval caşul obţi- 
nut dimineaţa, precum şi cel din ziua precedentă, 
rezultat din laptele muls la prînz și seara. 

Cașul trebuie să aibă un anumit grad de dospire 
(maturare), care se stabileşte: de către meșter prin 
proba opăririi. Se taie cîteva felii de caș, se pun 
într-o scafă mică de lemn, denumită în anumite re- 
giuni „șuică“ şi se opăresc cu apă fierbinte (cca 
70°C), frămîntîndu-se cu un băț de lemn. Pasta de 
caș opărită se scoate din apă şi se întinde în fire 
subţiri (cașul suficient maturat dă o pastă elastică 
ce se întinde în fire subţiri şi lungi cu o suprafaţă 
lucioasă). Cașul care rămîne tare şi nu se întinde, 
nu este bun pentru prelucrare, nefiind suficient ma- 
turat ; de asemenea, cașul prea tare dospit se leagă 
greu, devine granular și fără lueiu. 

În funcţie de comportarea cașului la proba de 
opărire, meşterul stabilește momentul începerii fa- 
bricaţiei și cașul care va fi trecut la prelucrare. 

Pentru opărire, cașul se taie în felii subţiri (circa 
0,5 cm), care se pun întru-un coş de nuiele. Canti- 
tatea de caș folosită depinde de mărimea caşcavalu- 
lui, de obicei atîta. caș încît să rezulte trei roţi. Se 
introduce coşul cu caş într-un cazan cu apă fier- 
binte, la temperatura de 80—85*C, şi se amestecă 
caşul cu o lopăţică de lemn pînă se obține o pastă 
topită (cca 1 min). Se scoate apoi coșul cu pasta de 
caş, care se prelucrează cu mîinile (fig. 7) pentru 
eliminarea apei. Pasta astfel pregătită se trece pe 
o masă, unde se prelucrează în continuare prin fră- 
mâîntare şi întindere, fișia de pastă ajungînd în final 
la o lungime ce depăşeşte 2 metri (fig. 8). Operația 
de prelucrare se consideră terminată cînd pasta ob- 
ţine un luciu, și începe să se întărească uşor; în 

ultima fază de prelucrare se adaugă sare „uruială“, 
de mărimea bobului de mazăre. Masei de pastă i se 
dă o formă alungită şi se taie în trei bucăţi egale, 
cărora li se dă apoi forma rotundă, prin prelucrare 

Fig. 7, — Eliminarea apei din Caşul opărit 


manuală. Operația de formare propriu-zisă 'se face 
manual, necesitind îndemînare. Se va căuta să se 
dea chiar de la început masei opărite o formă 
aproape sferică, printr-o mișcare de rotire ; în urma 
acestei operaţii se obține o porţiune strangulată, 
denumită popular „buric“ (fig. 9). Apoi, prin rotiri 
mai rapide, „buricul“ este îndepărtat prin strangu- 

lare sau tăiere, cînd pasta de caş este introdusă în 
forme metalice, denumite și tipare. Prelucrarea pas- 
tei şi punerea ei în forme trebuie făcute rapid pen- 
tru a se evita răcirea ei. Pentru eliminarea aerului 
din anumite zone superficiale, de sub coajă, după 
așezarea în forme, suprafaţa brînzei se înţeapă cu 
un ac din lemn de alun sau de fag, lung de 10—15 cm 
şi cît mai ascuţit la capăt. 


Fig. 8 — Prelucrarea pastei de caş opărit 


Cașcavalul se menţine în forme 18—20 ore, după 
care se scoate şi se trece într-o încăpere cu tempe- 
ratura de 16—20*C pentru a matura. 

Sărarea se face cu sare uruială, cît mai curată 
şi uniformă. Sărarea durează 15—20 zile, timp în 
care se așază în mod succesiv bucăţile de cașcaval 

una peste alta, în stive, denumite și „bașamale,“ 
formate din 4—6 bucăţi. În cazul cînd în sala de 
maturare temperatura este ridicată, la cașcavalul 
așezat în bașamale se mai fac sărări la 2 zile. 

Durata maturării cașcavalului este de 45—60 zile. 
În acest interval la unele caşerii se obișnuia spăla- 
rea şi zvîntarea cașcavalului la aer, cînd timpul era 
frumos. Cașcavalul se păstra la depozit pînă la li- 
vrare, care se făcea în luna octombrie. 


Fig. 9 = Formarea roții de caşcaval 


Prin înfiinţarea în anul 1938 a „Staţiunii de fer- 
mentare a caşcavalului“, majoritatea produselor ob- 
ţinute în cășăriile din Dobrogea, după terminarea 
fazei de sărare, la 20—30 zile de la fabricare, se 


transportau la Constanţa, unde se continua matura- 
rea în condiţii de temperatură și umiditate dirijate. 
În acest fel s-a reușit obţinerea, într-o oarecare mă- 
sură, uniformizării procesului de maturare şi depo- 
zitarea corespunzătoare, ceea ce a contribuit la îm- 
bunătăţirea calităţii caşcavalului. 

Caracteristici. Caşcavalul de Dobrogea are formă 
cilindrică turtită şi o greutate de 6—10 kg. Înainte 
se prepara în bucăţi cu greutatea de 6,5—7,5 kg, 
înalt cca 10 cm și diametrul de aproximativ 35 cm. 

Coaja este subţire pe feţe, dar mai groasă pe mar- 
gini. Pasta are o consistenţă tare şi este puţin elas- 
tică ; culoarea albă- gălbuie, fără luciu și desen, 
uneori cu rare ochiuri mici alungite. Gustul este 
plăcut, puţin sărat, uşor iute la caşcavalul mai vechi. 

Conţinutul de apă se situează sub 420/% iar gră- 
simea raportată la substanţa uscată depășeşte uneori 
48%, în funcţie de calitatea laptelui folosit ca ma- 
terie de bază. 


CAŞCAVAL CAFAS 


În trecut foarte solicitat la export de către ţările 
arabe era un tip de cașcaval cu pasta tare și de for- 
mat mai mic, cașcavalul „Cafas“, asemănător celui 
de Dobrogea. Consistenţa tare a pastei se "realiza 
prin uscarea cașcavalului printr-un sistem special 
„cafas“, denumire pe care a primit- © produsul re- 
zultat. 

Prin „cafas“ se înțelege o platformă formată din 
scînduri late de 0,4 m, de lungime convenabilă, așe- 
zată pe piloni sau capre de lemn, la înălțimea de 
1,5 cm de la sol. Scîndurile, care formează o plat- 
formă, sînt distanţate între ele cu 2—4 cm, pentru 


89 


Fig. 10 — Pod pentru uscarea cașcavalului Cafas 


a permite o bună circulaţie a aerului în timpul us- 
cării. La înălțimea de 1,5 m deasupra platformei se 
află un acoperiş în două ape, fixat pe piloni. Între 
platformă și acoperiș sînt montați pereţii, confecţio- 
naţi din șipci încheiate în formă de romb, pentru a 
lăsa spaţii libere convenabile unei bune ventilaţii 
(fig. 10). Pe pereţii laterali sînt montate obloane 
detașabile, care se ridică ziua pentru a ușura usca- 
rea cașcavalului. 

Roţile de caşcaval se aşază una lîngă alta pe plat- 
forma de scînduri şi se lasă astfel toată ziua ; seara 
se întorc pe muchie (pe marcă); pentru a feri caș- 
cavalul de umezeala nopţii, se închid obloanele. Caș- 
cavalul se ţine la „cafas“ timp de 6—12 zile, în ra- 
port cu temperatura exterioară, pentru a i se asigura 
o bună uscare. 

După ce s-a uscat suficient, cașcavalul se aduce 
la căşerie,. unde se ţine pe cant (pe marcă) o zi; a 
doua zi se așază în coloane, alegîndu-se roţile după 
mărime. Grăsimea care se scurge pe marginea roți- 
lor asigură o mai bună lipire a acestora în coloane. 

Astfel pregătit, cașcavalul „cafas“ poate fi livrat 
imediat sau păstrat la rece, la temperatura de 2— 
5°C şi umiditatea relativă a aerului de 80—850/,. 

Caracteristici. Cașcavalul „Cafas“ are o formă ci- 
lindrică cu diametrul de 29—30 cm, înălțimea 5— 
6 cm şi o greutate de 5—6 kg. 

Pasta este de consistenţă tare, datorită conţinutu- 
lui redus de apă (sub 380/) ; are culoare albă, uşor 
gălbuie, gustul mai sărat. comparativ cu cașcavalul 
obișnuit și o aromă specifică. 


CAŞCAVAL DE PENTELEU 


Cașcavalul de Penteleu s-a preparat la început 
în Munţii Vrancei, de unde s-a extins şi în alte zone 
ale ţării, în special în cele de munte. Se prepara 
din lapte de oaie, tehnica fiind asemănătoare cu cea 
folosită la cașcavalul de cîmpie, însă mai rudimen- 
tară. 

Caşul se prepară mai ales la stînă, purtînd și ae- 
numirea de „caș mocănesc“ ; apoi se transportă la 
căşerie, unde se prelucra în caşcaval. 

Prepararea cașului. Caşul se obţine din lapte de 
oaie încălzit la temperatura de 32—33*C, căruia i 
se dă atîta cheag cît se consideră necesar astfel încît 
coagularea să se producă în timp de 30—40 minute. 

Coagulul obținut se mărunţește cu ajutorul unui 
instrument special denumit bătător, în bucăţi mici 
de mărimea alunelor, care se adună pe fundul, va- 
sului (ciubăr) şi se ridică într-o sedilă cu care în- 
treaga masă de coagul se pune pe crintă. Urmează 
mărunţirea cu ajutorul mfinilor, după care se 
strînge sedila, se aşază deasupra un capac de scîn- 
dură peste care se pune o greutate pentru presare 
sau se atîrnă într-un cui pentru scurgerea zerului. 

După ce s-a scurs tot zerul, se desface sedila și 
caşul se aşază pe crintă pentru maturare, care du- 
rează 8—20 ore, în funcţie de tai perătiee din 
încăperea respectivă. 

Caşul mocănesc poate fi transportat la cășerie, 
imediat după ce a fost scos din sedilă, ca să matu- 
reze acolo, sau se păstrează la stină pentru matu- 
rare, urmînd să fie transportat odată cu caşul re- 
zultat de la cele trei mulsori. 

Prepararea cașcavalului. Caşul de oaie maturat, 
care a fost găsit corespunzător după proba de opă- 
rire, se taie în felii subțiri de cca 3 mm şi se trece 
într-un ciubăr din lemn de brad. Cantitatea de 22— 
23 kg asigură realizarea a trei roți de caşcaval. 

Peste feliile de caș din ciubăr se toarnă apă în- 
călzită la aproximativ 90*C şi se amestecă cu un fel 
de lopăţică de lemn de fag sau paltin, denumită 
„batulă“, pînă cînd feliile de. caş se topesc, devenind 
o pastă omogenă, moale și elastică. 

După ce s-a scurs apa din ciubăr, pasta de caş se 
toarnă pe crintă, unde se frămîntă asemănător alua- 
tului, pentru eliminarea apei şi uniformizare. 

Urmează baterea pastei ; pasta se ridică şi se trîn- 
teşte pe crintă de 18—20 ori. Pastei astfel prelu- 
crată i se adaugă sare, se mai împătureşte de cîteva 
ori, se împarte în trei bucăţi egale şi se formează 
după procedeul folosit la cașcavalul de Dobrogea. 

După aşezare în forme, roata de caşcaval se în- 
țeapă în 8—10 locuri pentru a elimina aerul și a 
uşura pătrunderea sării. După cîteva întoarceri, la 
intervale de 10—15 minute, la aproximativ o oră de 
la formare roţile de caşcaval se introduc într-un 
jgheab din lemn de brad cu saramură, a cărei con- 
centraţie este de 20—220/,, şi se ţin 6—8 ore. 


Urmează sărarea uscată care se face în încăperi 
cu temperatura de 16—18*C, timp de 10—12 zile, 
în coloane de cel mult 5 roți. Pentru maturare, caș- 
cavalul se trece într-o încăpere rece, cu temperatura 
de 10—14*C și umiditate relativă a aerului mai ri- 
dicată (circa 900/,), unde se păstrează 3. săptă- 
mâîni. În cursul maturării, pe suprafaţa c se for- 
mează un mucegai de culoare verde-argintie, apă- 
rînd izolat şi pete roșii, ceea ce indică o maturare 
normală și un cașcaval de bună calitate. 

Caracteristici. În comparaţie cu cașcavalul de Do- 
brogea, acesta are o consistență mai moale, datorită 
conţinutului de apă mai ridicat, maximum 500/0. 

Pasta este de culoare albă, uneori ușor gălbuie, cu 
o aromă specifică, gust puţin acid, uşor picant, 
plăcut. 

Cașcavalul de Penteleu are o formă cilindrică, 
turtită și o greutate de 5—6 kg. 


CAȘCAVALUL AFUMAT DE MUNTE 


În anumite regiuni ale Munţilor Carpaţi (zona Pi- 
teşti, Vrancea etc.) se mai prepară şi astăzi cașcava- 
lul afumat în gospodăriile țărănești, folosind o teh- 
nologie specifică, care s-a transmis din generaţie 
în generaţie timp de peste 1 800 ani (modul de pre- 
parare a cașcavalului afumat a fost adus de romani 
cînd au ocupat Dacia). 

Prepararea caşului. Laptele de oaie se coagulează 
într-un ceaun sau cazan, la temperatura de 30— 
32°C, în aproximativ 40 minute. După formarea 
coagulului, acesta se zdrobeşte cu mîna timp în care 
vasul se aşază la foc mic. Mărunţirea coagulului con- 
tinuă pînă cînd ajunge la mărimea bobului de ma- 

zăre ; temperatura se menţine la 43—45*C (pînă nu 
se mai poate suporta cu mîna temperatura din 
cazan). 

După terminarea zdrobirii, coagulul se lasă în re- 
paus 5—10 minute, pentru depunere, se adună sub 
formă rotunjită de „bulz“ și se trece într-o sedilă 
care se leagă și se agaţă în cui lăsîndu-l să se scurgă. 

După 5—7 ore cașul scurs se așază pe o masă, 
unde se lasă pînă la 24 ore, pentru a fermenta. 

Prepararea cașcavalului. Deoarece se prepară în 
gospodăriile individuale, cantităţile de caş care se 
prelucrează sînt mici. 

Cașul maturat se taie în felii — o cantitate de 
1,2—1,5 kg pentru obţinerea unei singure roţi. În 
ceaun sau găleată, peste feliile de caş se toarnă apă 
fierbinte ` (92—97°C) şi, cu ajutorul unei lopățele 
de lemn, se amestecă pînă la topirea întregii mase. 
Pasta de caş, bine uniformizată, se prelucrează cu 
mîna, asemănător cașcavalului de Dobrogea. Pe 
masă se așază formele, în care se introduce pasta 
şi se ţine 8—10 ore. Urmează sărarea în saramură 
cu o concentraţie de 24—250/,, timp de 24—30 ore. 
După saramurare, bucăţile de cașcaval se scot și se 
așază pe scînduri pentru svîntare, unde rămîn 2—3 
zile, în care timp se întorc de pe o parte pe alta. 

Afumarea. Caşcavalul de munte se poate afuma 
la stîni, dar și în gospodării cu afumători simple. 

În cazul în care afumarea se face la stînă, roțile 
de caşcaval sînt așezate pe șipci de lemn late de 
4 cm şi groase de 3 cm, dispuse în același sens și 
distanţate una de alta cu 3—4 cm. Şipcile sînt fi- 
xate pe grinzile de la podul camerei de fierbere 
(fierbătorul stînei), unde se face focul pe pardoseala 
de pămînt și fumul degajat ajunge la caşcaval. 

În timpul afumării, timp de 8—10 zile, caşcavalul 
se șterge zilnic cu o pînză curată pentru a îndepărta 
grăsimea care apare pe coajă, după care se întoarce 
pe cealaltă față. 

În cazul cînd afumarea caşcavalului se face în 
afara stînii, se construiesc din lemn afumători sim- 
ple, un fel de cabine, cu rafturi din șipci, pe care 
se aşază roţile. Într-un cotlon alăturat, săpat în 
pămînt, se face focul iar fumul este dirijat prin- 
tr-un coş de tablă în cabină, unde se afumă caşca- 
valul. 

Este important ca fumul folosit la afumarea caș- 
cavalului să fie rece, deoarece căldura înmoaie pro- 
dusul care, astfel, pierde prea multă grăsime. 

Afumarea durează cîteva zile și se consideră ter- 
minată cînd coaja produsului capătă o culoare gal- 
benă-închisă, specifică fumului şi uniformă pe toată 
suprafaţa caşcavalului. 

După afumare, caşcavalul se lasă la maturat timp 
de 14—18 zile, după care se poate da în consum. 

Caracteristici. Cașcavalul afumat preparat artiza- 
nal se prezintă sub formă de roţi mici, în greutate 
de 0,9—1,5 kg. Coaja este de culoare galben-brună, 
iar pasta tare. Gustul este plăcut, cu aromă de fum. 

Produsul se conservă foarte bine timp de un an 
și se consumă ca aperitiv. 


PĂPUȘI DE CAȘ 


În unele regiuni de munte, în special în Vrancea, 
se prepară de mult un tip de brînză afumată de 
format mic, pe suprafaţa căreia sînt imprimate di- 
ferite motive, mai ales de artă românească (fig. 11). 

Păpușile de caș se prepară după o tehnologie ase- 
mănătoare celei folosite la cașcavalul Penteleu. 

După opărirea caşului, pasta obţinută se frămîntă 
şi se introduce în forme speciale (tipare), cilindrice 
sau paralelipipedice, pe a căror suprafeţe superi- 
oară și inferioară sînt sculptate motive geometrice. 
'Tiparele sînt realizate din lemn de tei, iar motivele 
folclorice” reflectă talentul ciobanilor inspirați de 
natura în mijlocul căreia trăiesc. 

Cînd pe suprafaţa brînzei s-a imprimat bine mo- 
delul, se scoate păpuşa de caş din formă și se pune 
într-un vas cu saramură, în care se ţine 12 ore; 
apoi trece la vînt ca să se usuce. După uscare, se 
afumă timp de cîteva zile, pentru obținerea gustu- 
lui specific şi asigurarea conservării. 


Fig. 11 — Păpuşi de caș 

În unele regiuni, după aşezarea cașului opărit în 
tipar se toarnă deasupra puţin zer, se presară sare 
grunjoasă şi se lasă 1—2 zile pînă cînd se întăreşte. 
Se scoate apoi păpuşa din tipar și se afumă timp 
de 2 săptămîni. Brînza astfel uscată și afumată se 
poate păstra pînă la doi ani. 

Cînd în loc de tipare mici se folosesc forme mai 
mari, cu înălțimea de 7—8 cm şi cu desene numai 
pe o parte, brînzeturile rezultate sînt denumite sim- 
plu : „caș sărat“. În casa unor gospodine vrednice se 
găseşte totdeauna această brînză, care se serveşte 
la masă de sărbători sau cînd vine un oaspete deo- 
sebit. 


CAŞUL AFUMAT DE MUNTE 


În anumite regiuni de munte, ca de exemplu în 
Argeș (Cîmpulung-Muscel), cașul nu se mai prelu- 
crează în caşcaval, ci se afumă direct. 

Cașul proaspăt, după scoaterea din sedilă, se să- 
rează cu sare grunjoasă şi se menţine 2—3 zile în- 
tr-o încăpere cu temperatura de 10—12*C, abia 
după acest interval urmînd să fie trecut la afumare. 
Pentru afumare cașul se pune în lădițe suspendate, 
care se fixează în coșul de evacuare al fumului re- 
zultat de la bucătărie ; iarna afumarea se face în 
podul casei. Durata de afumare este de 4—6 zile, 
după care cașcavalul afumat este păstrat, pînă la 
consum, în camere mai reci. 


BRINZETURI FRĂMÎNTATE | 


Aceste brînzeturi, tipic românești, sînt produse 
autohtone a căror preparare se cunoaşte din cele 

mai vechi timpuri. La început se obțineau la stînele 
din regiunile de munte, dar astăzi prepararea lor 
s-a extins şi în alte regiuni, în gospodăriile indivi- 
duale care deţin un număr mai mare de oi. 

Materia primă o constituie cașul de oaie maturat 
care după mărunțire și sărare este introdus în dife- 
rite ambalaje. 

Sortimentele de brînzeturi frămîntate cele mai 
răspîndite sînt: brinza de burduf, brinza în coaja 
„de brad, brinza de Moldova. 


BRÎNZĂ DE BURDUF 


Briînza de burduf reprezintă sortimentul cel mai 
vechi-de brînză cunoscut la noi, a cărei preparare 
este legată de valorificarea laptelui de oaie în ca- 
drul stinelor, în zona de munte, mai ales în Carpaţii 
Meridionali. 

Denumirea, de brînză de burduf provine de la pie- 
lea de oaie sau de capră cunoscută sub numele de 
„burduf“, în care se introduce brinza. 

Pentru prepararea acestui produs se foloseşte ca- 
şul, obţinut din lapte de oaie, în perioada iunie- 
august. 

Prepararea brînzei de burduf cuprinde două faze 
distincte : prepararea caşului şi obţinerea brînzei 
frămîntate. 


Prepararea cașului. Imediat după mulgere, laptele 
de oaie se coagulează la temperatura de 32—34*C, 
timp de 60—90 minute. Coagulul se mărunțește 
pînă cînd particulele ajung de mărimea cireşelor ; 
totul se presează cu mîinile pe fundul vasului și se 
scoate cu ajutorul unei sedile, așezîndu-se pe crintă. 
Pe crintă, masa de coagul se mărunţeşte cu mîinile 

2—3 minute, pentru eliminarea zerului, vperaţie 
denumită popular „jinţuire“. Mărunţirea se poate 
repeta în cazul cînd zerul se scurge mai greu. Caşul 
din sedilă se pune la scurs prin agăţare sau se pre- 
sează direct pe crintă. 

După surgerea zeruiui, cașul se trece într-o ca- 
meră denumită „celar“, cu temperatura de 12—16*C, 
unde fermentează timp de 3—6 zile. 

Cașul dospit are o culoare alb-gălbuie, gust acri- 
şor, aromă plăcută și este moale la pipăit. 

Prepararea brânzei. Caşul dospit se curăţă de 
coajă și, eventual, de mucegai și se taie în felii. 
Frămîntarea se face cu ajutorul „răvarului“ (fig. 12). 
Se freacă puternic pe crestăturile care sînt jumătate 
înclinate spre un capăt, iar jumătate spre celălalt 
capăt, astfel încît fărimiţarea caşului se produce în 
timpul ambelor mișcări executate pe răvar. Mărun- 
ţirea cașului se poate face şi cu mașina de tocat 
carne, 


Brînza mărunţită se amestecă cu mîinile într-un 
vas de lemn (fig. 12), adăugiînd sare pulbere, pînă 
se obține o pastă uniformă ; apoi se introduce în 
burdufuri. 

Burduturile din piele de oaie sau capră se pre- 
gătesc astfel: se tunde lina cu foarfeca, după care 
pielea se introduce 10—15 minute în zer cald 
(50°C) ; apoi se spală de 2—3 ori cu apă rece. De pe 
pielea bine. înmuiată și udă se rade lina cu “un cuţit 
foarte ascuţit. Apoi se curăţă şi țesutul conjunctiv 
de pe faţa interioară a pielii. Pielea se spală și se 
coase cu fibră de tei, pentru a obţine un sac. Coase- 
rea pielii se face pe faţa exterioară, apoi se întoarce 
pe dos, faţa exterioară urmînd să fie în contact cu 
brînza. 

Im burduturi se introduce pasta de brînză sărată, 
în porţiuni mici, şi se îndeasă bine cu mîna pentru 
a nu rămîne spaţii cu aer. După umplere, burduful 
se coase la gură cu fibră de tei şi se așază în camera 
de maturare, la temperatura de 10—14*C, unde se 
lasă timp de 10—14 zile. După maturare, burduful 
devine moale la pipăit şi puţin unsuros, 

Pentru păstrare, burdufurile se ţin într-o cameră 
rece, cu temperatură sub 10°C. Livrarea pentru 
consum se face, de obicei, la sfîrşitul toamnei. 


Fig. 12 — Unelte pentru prepararea brinzei de burduf: 
1-vas de muls; 2-covată; 3-ciubăr; 4-lingură; 
Srrăvar ; 6-putinei 

Caracteristici. Brînza de burduf are o culoare albă 
sau uşor gălbuie şi o consistență moale, untoasă. 
Gustul este plăcut, puţin sărat, cu aromă specifică, 
ușor picantă. 

Conţinutul în apă nu depășește 520/0, grăsimea în 
substanţă uscată se situează între 45—480/,, iar sa- 
rea între 2,5—3,50/0. 


BRÎNZĂ ÎN COAJĂ DE BRAD 


Acest sortiment de brinză se prepară în același 
mod ca şi brînza de burduf. 

Coaja de brad folosită la ambalarea brînzei pro- 
vine de la brazii de curînd tăiaţi ; este scoasă prin 
jupuire, sub formă de cilindri, cu diametrul'de 10— 
30 cm şi înălțimea de 30—40 cm. Cilindrii se cos 
pe tăietură cu fibră de tei și apoi se aplică un capac 
tot din coaja de brad, care se coase şi el. 

Se umple treptat cilindrul cu brînză şi se îndeasă 
bine; la sfîrşit se aplică capacul. Ambalată sub 
această formă, brînza maturează 10—15 zile, în în- 
căperi cu: temperatura de 12—16*C. 

Acest sortiment de brinză are o durată de conser- 
vare mai redusă decît brinza de burduf, deoarece 
poate pătrunde aer prin cușătură și ca urmare pasta 
mucegăieşte repede. 

Caracteristici. Proprietăţile sînt asemănătoare cu 
cele ale brînzei de burduf. Are însă o aromă carac- 
teristică de rășinoase, datorită cojii de brad folosite 
la confecţionarea ambalajului. 


BRINZĂ DE MOLDOVA 


Sortimentul este de fapt tot o brînză frămîntată, 
preparată din caș de oaie dospit, care se ambalează 

în putini sau butoaie. Se prepară mai ales în Mol- 
dova şi Transilvania, unde reprezintă sortimentul 
cel mai important dintre brînzeturile din lapte de 
oaie. 

Prepararea cașului din lapte de oaie se aşeamănă 
cu cea a cașului destinat obţinerii brînzei de burduf. 

Cașul de oaie zvîntat şi dospit se poate consuma 
şi ca atare, fiind cunoscut sub denumirea -de „caș 
dulce“, deşi este fermentat. 

Cașul dospit se mărunţește ; se adaugă pastei de 
brînză 4—4,5%/, sare pulbere și se frămîntă bine, 
obţinîndu-se o masă omogenă. Pasta de brînză astfel 
pregătită se introduce în putini sau butoaie din 
lemn, presîndu-se bine prin batere cu maiul. Amba- 
lajele se închid ermetic pentru a nu permite con- 
tactul cu aerul şi se trec la maturare timp de 20— 
30 zile, la temperaturi de 18—20*C. 

Pentru păstrare un timp îndelungat, putinile sînt 
păstrate în încăperi cu tempertura sub 5*C. 

Caracteristici. Brînza de Moldova are o culoare 
albă spre gri-gălbui. Pasta este densă, la presare în- 
tre degete devenind grasă untoasă. Gustul şi mi- 
rosul sînt plăcute, caracteristice. 


C'$ FELII (BRINZĂ FELII) 


În unele regiuni ale ţării și mai ales în zona sub- 
carpatică, din Banat pînă în Moldova, se prepară un 
sortiment de brînză din lapte de oaie, cunoscut sub 
denumirea de caş felii sau brînză felii la saramură. 
Produsul se mai prepară „ însă pe o arie 
mai restrînsă, la stîni sau în gospodăriile țăranilor. 

Preparare. Tehnica de preparare a cașului felii 
este, în multe privințe, asemănătoare cu cea a cașu- 
lui pentru brinza de burduf sau brînza de Moldova, 
însă produsul se sărează și se conservă în saramură 
ca brînza telemea. 

Cașul, după presare, avînd forma cilindrică, se 
scoate din sedilă şi se taie mai întîi în trei părți, 
două laferale și una centrală. Acestea sînt tăiate 
apoi în felii mai mici, de format triunghiular, cu la- 
tura de 12—15 cm. Deoarece feliile de caș sînt 
groase, se taie pe grosime. Feliile triunghiulare sub- 
tiri, cu grosimea de 6—7 cm, sînt puse imediat în 
saramură cu concentraţia de 20—220/,, într-o putină. 

După 5—8 o~s, feliile de caș sînt trecute într-un 
ciubăr mare - cadă (capacitate 300—400 1), unde 
se așază râdial, în straturi complete, suprapuse, pre- 
sărîndu-se sare grunjoasă între straturi. În aceeaşi 
cadă se adaugă mereu felii de caș, totdeauna în 
formă radială, pînă la umiplerea completă. 

Se mai adaugă apă și sare peste zerul rămas ast- 
fel încît să se obțină o saramură de 15—209/0. Brinza 
se păstrează astfel 2—4 săptămîni timp în care pro- 
dusul maturează. Saramura se vîntură de 4—6 ori. 

Produsul maturat se ambalează în putini de lemn, 
cu capacitate de 50 kg, care se umplu cu saramură 
din cadă. Sub această formă se transportă pentru 
a fi dat în consum sau pentru depozitare la frig. 

Caracteristici. Produsul are o culoare albă, ca de 
porțelan, pasta semitare, cu ochiuri de fermentare 
în număr foarte redus. Gustul ește plăcut, caracte- 
ristic, sărat. ] 

Conţinutul de apă nu depășește 500, grăsimea 
poate depăși 45%/, raportată la substanţa uscată, iar 
conținutul de sare maximum 5%/9. 

URDA 


Urda este un produs lactat, a cărei preparare se 
cunoaște din vechime. Specific stînelor, se obţine 
din zerul rezultat de la prelucrarea laptelui de oaie 
în caş. 

Urda este formată în bună parte din lactalbumina 
laptelui, care nu precipită sub acţiunea cheagului 
şi trece în zer. Prin încălzirea zerului la tempera- 
turi ridicate (peste, 80*C), lactalbumina precipită şi 
se ridică la suprafaţă, formînd produsul cunoscut 
sub numele de urdă. 

Pe măsură ce s-a extins prelucrarea laptelui de 
oaie în diferite sortimente de brînzeturi, s-a extins 
şi prepararea urdei. Datorită calităţilor sale gusta- 
tive şi nutritive, în ultimele decenii s-a trecut la 
prepararea urdei și din zerul-obţinut de la brînze- 
turile din lapte de vacă (caș, telemea, trapist etc.). 

În funcţie de materia primă din care se obţine, 
variază şi calităţile urdei. Produsul cu proprietăţile 
gustative cele mai bune rezultă din zerul de la lap- 
tele de oaie care a fost valorificat sub formă de caș 
pentru brinza de burduf, caşcaval de Penteleu și 
de Dobrogea; urmează în ordine urda din zerul 
provenit de la diferite sortimente de brînzeturi din 
lapte de oaie şi, în cele din urmă, cea de la unele 
brînzeturi din lapte de vacă. 

Preparare. Pentru obţinerea urdei se foloseşte nu- 
mai zer dulce. Un zer care s-a acrit nu mai poate fi 
folosit deoarece dă un randament scăzut, lactalbu- 
mina precipită mai greu şi urda rezultată este de 
calitate inferioară. 

Înainte de încălzire zerul se strecoară printr-un 
tifon împăturit în trei straturi, în vederea reţinerii 
impurităților, 

Pentru încălzirea zerului se folosesc diferite vase, 
cazane de cupru cositorit sau din tablă cositorită. 
Încălzirea zerului în vederea obţinerii urdei se 
numește „urdire“. În timpul încălzirii, care se face 
la foc lent, pînă aproape de temperatura de fier- 
bere, zerul se amestecă continuu cu o lopăţică de 
lemn, pentru a evita prinderea lactalbuminei de fun- 
dul cazanului, lucru ce s-ar solda cu o urdă afumată. 
Lactalbumina precipită sub. formă de flocoane şi 
se ridică la suprafaţă, În acel moment se opreşte 
încălzirea, dar se mai amestecă cca 30 de minute. 
Apoi se lasă în repaus ; urda separată la suprafaţă 
se scoate cu ajutorul căușului (lingură mare găurită) 
şi se aşează într-o sedilă. 

Cînd lactalbumina nu precipită şi nu apar flo- 
coane la suprafața zerului, se adaugă zer acid din 
ziua precedentă, păstrat la temperatura camerei. 
Cantitatea de zer acid necesară se stabileşte pe baza 
practicii. 

Pentru a preveni formarea de flocoane prea mici 
de lactalbumină, care se pot prinde de pereţii ca- 
zanului, unii baci adaugă în zer lapte în proporţie 
de 2—40%/, înainte de începerea încălzirii. 

În vederea scurgerii zerului, sedila cu urdă se 
atîrnă. După 3—4 ore, urda fiind suficient scursă, 
se poate consuma. 

Urda se prepară sub formă de urdă proaspătă, 
sărată şi afumată (în anumite regiuni de munte). 

În vederea conservării urda proaspătă, dar bine 
scursă, se sărează prin frămîntare cu 3—40/, sare 
curată şi mărunţită. Se ambalează în putini de lemn, 
asemănătoare celor de brînză, de diferite capacităţi. 
În aceste putini, căptușite cu hîrtie pergament, urda 
se presează bine cu ajutorul unui mai de lemn, pen- 
tru a înlătura spaţiile de aer care pot favoriza altera- 

rea. Putinile cu urdă, avînd capacul pus și doagele 
bine. strînse în cercuri, se așază cu gura în jos, 
într-un loc răcoros, unde se ţin pînă la consum. 

Deoarece prepararea urdei necesită o cantitate în- 
semnată de combustibil (pentru încălzirea zerului 
la peste 85°C şi menţinerea la această temperatură 
un anumit timp), procedeul nu este totdeauna eco- 
nomic. De exemplu, la prelucrarea laptelui de oaie 
în caș jintuit sau de caș başchiu (pentru caşcaval), 
se obţin 4—5 kg urdă, pe cînd la prepararea brînzei 
telemea, rezultă numai 2 kg urdă la 100 1 zer. În ca- 
zul brînzei telemea din lapte de vacă nu se poate 
depăși 1 kg urdă din 100 1 zer prelucrat. 

Caracteristici. Urda se prezintă sub formă de pastă 
omogenă, de consistență moale, fin granulară. Cu- 
loarea este albă, uşor cenușie; are-un gust plăcut, 
dulceag, caracteristic, datorită prezenţei lactozei. 

În cazul urdei sărate apare o consistenţă granulară 
şi un gust uşor sărat. 

Compoziţia chimică a urdei obţinută în gospodă- 
rii, folosind zerul de la brînzeturile din lapte de 
oaie, este următoarea : apă 50—600/, grăsime în sub- 
stanţă uscată 40—450/,,. proteine 11—150% şi lac- 
toză 8—1009. 

9. VALOAREA NUTRITIVĂ 
A PRODUSELOR LACTATE 


Valoarea alimentară sau nutritivă a unui produs 
alimentar reprezintă calitatea sa principală și este 
cu atît mai mare, cu cît acesta răspunde mai bine 
nevoilor organismului. 

La baza vieţii stau necontenitele transformări de 
materie și energie. Pentru desfășurarea normală a 
proceselor vitale omul -are nevoie de oxigen, apă, 
proteine, zaharuri, grăsimi, săruri minerale, vita- 
mine, enzime etc. Aceste substanțe sînt conţinute în 
diferite produse naturale sau industriale, folosite în 
hrana omului sub denumirea generală de alimente. 

Pentru a stabili necesarul de substanțe de care 
are nevoie zilnic un om, se impune cunoașterea com- 
poziţiei diferitelor alimente și rolul pe care aceste 
substanțe componente îl joacă. în organism. 

Substanțele ehimice conţinute în alimente pot 
îndeplini în organism diferite roluri : 

— substanțe plastice, care. participă la formarea 
țesăturilor din corpul omenesc — apa, proteinele şi 
sărurile minerale ; 

— substanțele energetice, care prin transforma- 
rea lor procură organismului energia necesară, — 
în special, grăsimile şi zaharurile ; 

— substanțele catalitice (biocatalizatori), care de- 
termină desfăşurarea diferitelor reacţii vitale, cum 
sînt vitaminele și enzimele. 

Pentru dezvoltarea şi funcţionarea normală a orga- 
nismului, o bună alimentaţie trebuie să prevadă 
aportul tuturor acestor categorii de substanţe, rea- 
lizîndu-se un echilibru alimentar atit din punct de 
vedere cantitativ, cît și calitativ ; de asemenea, rea- 
lizarea energiei necesare, în funcţie de activitatea 
(munca) desfășurată, minimum 2 500—3 000 kcal / zi. 

Un rol important în realizarea unei alimentaţii 
raţionale: revine tocmai laptelui şi produselor lac- 
tate folosite ca atare sau preparate. în combinaţie cu 
alte alimente. 

Laptele şi produsele sale derivate au constituit 
totdeauna un izvor de sănătate. 

Laptele. După cum se ştie, laptele a fost predes- 
tinat de natură ca primă hrană a omului. Laptele 
reprezintă un aliment care conţine într-o proporţie 
corespunzătoare toate substanţele! necesare dezvol- 
tării organismului tînăr, în starea cca mai ușor asi- 
milabilă. ; 

În compoziția laptelui intră în primul rînd caze- 
ina, lactalbumina şi lactoglobulina — proteine su- 
perioare din punct de vedere biologic (clasa I). Aces- 
tea conțin aminoacizi esențiali, indispensabili, în 
proporții apropiate celor: necesare omului, avînd 
cea mai mare eficiență în favorizarea creşterii. 

Grăsimea din lapte, deşi în cantitate destul de re- 
dusă, este o substanță energetică importantă, a că- 
rui echivalent caloric de 9,3 kcalorii / g este aproape 
de două ori mai mare decît a zaharurilor și a prote- 
inelor (4,1 kcalorii / g). Datorită punctului de to- 
pire scăzut (29—34*C) şi a' faptului că se găsește 
sub formă emulsionată, de globule foarte mici, gră- 

simea din lapte este mai ușor de asimilat, în compa- 
raţie cu celelalte grăsimi de origine animală (untură, 
seu). Grăsimea din lapte conţine și cantităţi însem- 
nate de vitamină A, dar mai ales vitamina D care 
asigură fixarea calciului și fosforului în oase, preve- 
nind apariția rahitismului. 

Conţinutul în colesterol, substanţă favorizantă în 
apariţia bolilor cardiovasculare, este mai redus la 
lapte și produsele lactate, față de alte alimente de 
origine animală : lapte integral 10, lapte smîntinit 3, 
unt 280, brinzeturi grase 150—200, carne de porc 
100—120, gălbenuș de ou 1 400 (mg la 100 g produs). 

Lactoza sau zahărul de lapte, datorită bacteriilor 
aflate în intestin se transformă în acid lactic, cu 
influenţă binefăcătoare asupra organismului. 

Laptele conţine și elemente minerale importante. 
Afară de calciu şi fosfor, constituenți ai sistemului 
osos, şi de fier (îm cantitate mai mică), laptele con- 
ține iod, astfel încît o alimentaţie bogată în acest 
produs poate preveni apariţia guşei. 

Datorită valorii sale nutritive ridicate și a gradu- 
lui înalt de asimilare, laptele este recomandat pen- 
tru hrana bătrînilor şi convalescenților, iar pentru 
copiii pînă la 1 an este considerat un aliment com- 
plet. 

Un litru de lapte de vacă corespunde ca vaioare 
nutritivă și calorică cu circa 0,500 kg carne de vacă 
potrivit de grasă sau 8—9 ouă. Un kilogram de lapte 
de vacă, conținînd 4,80/, lactoză, 3,5%, proteine şi 
3,5%/ grăsime, oferă organismului 668 kilocalorii. 

Pentru a fi ușor suportat și asimilat de către unele 
organisme, laptele se recomandă a fi băut încet, 
treptat, cu înghiţituri mici. În felul acesta laptele, 
ajuns în stomac, în mediu acid, precipită în flocoane 
mici şi va veni în contact pe o suprafaţă mai mare 

cu fermenţii digestivi, uşurînd procesul de digeștie. 
Dacă se dă însă paharul cu lapte peste cap, atunci 
se formează un coagul mare, iar stomacul trebuie 
să depună o muncă enormă pentru a-l digera. 

Produsele lactate acide. Laptele bătut şi iaurtul 
conţin toate elementele nutritive ale laptelui dar 
sub o formă mai ușor asimilabilă. Cazeina se găseşte 
sub forma unei suspensii, iar lactoza este fermen- 
tată și transformată în acid lactic. 

Valoarea terapeutică şi dietetică a iaurtului a 
fost evidenţiată de studiile bacteriologului Meci ni- 
kov, care atribuie cauzele imbătrinirii premature 
unei autointoxicaţii produsă de o alimentaţie: excesiv 
carnată. Longevitatea poporului bulgar este pusă pe 
seama consumului regulat de iaurt. Acesta, prin 
bacteriile lactice pe care le conţine, împiedică pro- 
ducerea toxinelor de către germenii de putrefacție 
din intestin. Iaurtul stabileşte condiţii normale în 
organism, reglează funcţiile intestinale, luptînd con- 
tra lipsei de tonicitate, a constipaţiei şi a diareei. 

Acidul lactic din iaurt creează în intestin un mediu 
neprielnic microbilor de putrefacție şi completează 
acţiunea acidului clorhidric, cînd acesta nu este 
suficient pentru o digestie normală. Asupra copiilor. 
mici cu eczeme și infecţii intestinale, iaurtul are o 
deosebită acţiune terapeutică, mai ales vara. 

Consumarea acestui aliment, obţinut în condițiuni 
igienice asigură, prin valoarea nutritivă și terape- 
utică, menţinerea organismului în stare de sănătate. 
Conţinînd o cantitate redusă de lactoză, iaurtul poate 
fi folosit și în alimentaţia diabeticilor. 

Valoarea calorică a iaurtului din lapte de vacă 
este de circa 650 kcalorii / kg pe produs. Pentru 
anumite diete se poate prepara iaurt din lapte smîn- 

tînit, caz în care valoarea calorică este de numai 
300 kcalorii/kg. 

Untul. Datorită compoziţiei grăsimii, în special 
a conţinutului mare de acizi grași volatili, untul are 
un coeficient mare de digestibilitate peste 950%, situ- 
îndu-se pe primul loc între -grăsimile de origine 
animală. La această calitate se adaugă şi conţinu- 
tul ridicat de.vitamină A şi D, care în mod obișnuit 
sînt în cantităţi suficiente pentru a acoperi nevoile 
fiziologice ale organismului. 

Untul de vacă, în special cel obţinut primăvara 
și vara de la animale hrănite cu furaje verzi, are un 
conţinut mai ridicat în acizi grași nesaturaţi, apro- 
piindu-se de compoziţia grăsimilor vegetale, fapt 
ce-l face recomandat în alimentaţia copiilor și con- 
valescenţilor. 

Untul se caracterizează printr-o valoare ener- 
getică mare ceea ce îl indică în alimentaţia celor 
care prestează muncii intense și a sportivilor. Valoa- 
zee energetică a untului este de cca 7 600 kilocalo- 

i / kg. 

i Ea Brînza joacă un rol important în ali 
mentaţia omului. Ea reprezintă o sursă importantă 
de factori nutritivi, cu valoare biologică ridicată, 
concentrați într-un volum mic și”cu digestibilitate 
crescută. 

Valoarea nutritivă a brînzeturilor este dată de con- 
ţinutul ridicat de substanțe proteice şi grăsimi ușor 
asimilabile, săruri minerale de calciu, fosfor, mag- 
neziu, sodiu și clor, precum și vitamine. 

Prin concentrarea de grăsimi în coagulul obţinut 
la precipitarea cazeinei, brînzeturile devin o sursă 
de vitamine liposolubile A, D, E, K, mai importantă 
decît laptele. Conţinutul în lactoză și vitamine hi- 

drosolubile este mai scăzut, deoarece acestea trec în 
zer. 

Conținutul în calciu al brînzeturilor este legat de 
modul în care a fost realizată închegarea laptelui, 
fiind mai mare cînd coagularea s-a făcut cu cheag 
şi mai “scăzut în cazul coagulării prin acidifiere na- 
turală. $ 

Brînzeturile cu conținut mai mic de grásime, ca 
de exemplu brînza de vacă şi urda, au un caracter 
dietetic, putînd fi consumate de către persoane’ su- 
ferinde de anumite boli în care consumul de grăsimi 
este contraindicat. 

Urda are o valoare nutritivă deosebită, deoarece 
înglobează, prin precipitare la cald, valoroasele pro- 
teine serice ale laptelui (lactalbumine şi lactoglobu- 
line), care conțin aminoacizi considerați factori im- 
portanți pentru creşterea organismului. 

Valoarea energetică a brînzeturilor este condițio- 
nată de conținutul în grăsime al produsului : 

— Brînză de vaci 


din lapte smîntînit 970 kcal/kg 
— Urdă 1360 kcal/kg 
— Brînză telemea 2720 kcal/kg 
— Brînză de burduf 3650 kcal/kg 


— Caşcaval de Penteleu 3740 kcal/kg 


e 

CUPRINS 


Pretaţă 
Lapteie în antichitate 


! Dezvoltarea păstoritului în țara noastră 
Păstoritul, ocupaţia tradiţională a poporului român | 
Stina, loc de prelucrare a laptelui . 

. Originea și aria de răspindire a 


tradiționale . 
Laptele — materie primă 
Laptele de vacă 4 
Laptele de oaie 

Laptele de bivoliță 


. Produse lactate acide 


Lapte acru . . 
Iaurt. 

Lapte de putină 
Jintiţă 


. Smiîntină 
. Unt. 


Untul topit ‘de “oaie 

Untul topit de vacă 

Brînzeturi . 

Cheagul şi folosirea lui 

Brinza de vacă . . 

Brînză telemea 

Caş de Mănăştur 

Brinza Năsal . 

Caşcaval 
Caşcaval de Dobrogea 
Caşcaval Cafas . 
Caşcaval de Penteleu ` 
Caşcaval afumat de munte 
Păpui de ca . , o 


brînzeturilor 


Caşul afumat de munte 
Brinzeturi frămîntate 
Brinza de burduf 
Brinză în coajă de brad” 
Brinză de Moldova . 

Caş felii (Brinză felii) 

Urdă . 

Editura CERES 


Prepararea produselor lactate tradiționale se cunoaşte din 
vechime și se mai practică și astăzi în multe regiuni ale țării 
noastre. 

Cartea iși propune să-și aducă contribuția nu numai la 
popularizarea și reactualizarea preparării. brinzeturilor și 

„a altor produse lactate, ci și la cunoaşterea unor aspecte 
caracteristice legate de o veche îndeletnicire a poporului 
român, aceea de prelucrare a laptelui în scopul obținerii 
unor produse autohtone care și-au cîștigat în decursul timpu- 
lui o meritată reputație. 

